Απρ 6 2015\nΤο γενικευμένο μπλακ άουτ των προηγούμενων ημερών στην Τουρκία θα πρέπει να προβληματίσει και τους αρμόδιους για τα ενεργειακά στην Ελλάδα, καθώς κάποιοι από τους λόγους που το προκάλεσαν είναι πολύ πιθανόν να ισχύσουν και εδώ.\nΣύμφωνα με το ρεπορτάζ της Χουριέτ, το ντόμινο της διαδοχικής θέσης εκτός λειτουργίας των μονάδων ηλεκτροπαραγωγής ξεκίνησε τις νυκτερινές ώρες, όταν δηλαδή το σύστημα τροφοδοτείται από μονάδες βασικού φορτίου με στερεά καύσιμα (λιγνίτης, λιθάνθρακας).\nΔιαδοχικές αστοχίες στην εκκίνηση υδροηλεκτρικών και συμβατικών μονάδων τις πρωινές ώρες της περασμένης Τετάρτης, όταν η ζήτηση αυξάνει σημαντικά, είχαν ως αποτέλεσμα να αλλάξει η συχνότητα του δικτύου, οπότε ο Ευρωπαίος Διαχειριστής Ηλεκτρικών Δικτύων, ΕNTSO-E, αναγκάστηκε να αποσυνδέσει το τουρκικό δίκτυο από το ελληνικό και το βουλγαρικό. Το γεγονός επιδείνωσε ακόμη περισσότερο την κατάσταση και το μπλακ άουτ έγινε αναπόφευκτο.\nΤο πρόβλημα στην Τουρκία είναι ότι οι ευέλικτες μονάδες φυσικού αερίου που θα μπορούσαν με την παραγωγή τους να συμβάλουν στην ευστάθεια του συστήματος λειτουργούν μόνο όταν οι τιμές στη χονδρική (Οριακή Τιμή Συστήματος) βρίσκονται σε επίπεδο που καλύπτει το παραγωγικό τους κόστος, δηλαδή το κόστος καυσίμου.\nΕπειδή όμως η κρατική τουρκική εταιρεία ηλεκτρισμού έχει αυξήσει τους πρώτους μήνες του 2015 τη θερμική και την υδροηλεκτρική της παραγωγή, η τιμή στη χονδρική έχει μειωθεί σημαντικά. Το γεγονός οδήγησε τους ιδιώτες παραγωγούς σε περιορισμό της λειτουργίας των δικών τους μονάδων, μόνο για όσες η τιμή χονδρική τους καλύπτει το κόστος, αφού διαφορετικά σωρεύουν ζημιές.\nΣτην Ελλάδα σήμερα οι μονάδες φυσικού αερίου των ανεξάρτητων παραγωγών καλούνται από το διαχειριστή να προσφέρουν ενέργεια, οποτεδήποτε κριθεί απαραίτητο για την ευστάθεια του συστήματος. Αυτό σημαίνει ότι παράγουν με ζημία, αφού με τις τιμές που ισχύουν στη χονδρική δεν καλύπτουν το κόστος καυσίμου.\nΈτσι λοιπόν, είτε θα πρέπει να εφαρμοστεί ένας μηχανισμός για την ανάκτηση του κόστους καυσίμου, όταν οι ανεξάρτητες μονάδες υποχρεώνονται να παραγάγουν ενέργεια, είτε οι ιδιοκτήτες των μονάδων θα αναγκαστούν να τις σβήσουν.\nΜε λίγα λόγια, οι πολιτικές ηγεσίες, οι ρυθμιστές και οι ανεξάρτητοι διαχειριστές θα πρέπει να αποφασίσουν για τον τρόπο με τον οποίο θα καλύπτονται οι ανάγκες της ζήτησης, ιδίως σε περιβάλλον μεγάλης διείσδυσης ΑΠΕ που προκαλούν αστάθεια στο σύστημα.\nΧωρίς να θέλουμε να κινδυνολογήσουμε, λέμε ότι μεγάλες ξένες επιχειρήσεις που επένδυσαν στον ενεργειακό τομέα στην Ελλάδα αισθάνονται εγκλωβισμένες και ψάχνουν τρόπους να μειώσουν τις ζημίες που σωρεύουν από τη δραστηριοποίησή τους στη χώρα μας.\nΑν δεν φανεί «φως», τότε το σβήσιμο μονάδων θα πρέπει να θεωρείται αναπόφευκτο.


Μην περιμένεις πια να ξανασμίξουμε... | δημοκρατία\nΕφυγε ο «άρχοντας του τραγουδιού», ο μάγκας της «Φαντασίας». Ετσι αποκαλούσαν θαυμαστές, γνωστοί και φίλοι τον Μιχάλη Μενιδιάτη. Ο λαϊκός ερμηνευτής, που έχτισε «πετραδάκι πετραδάκι» μια λαμπρή καριέρα στο πεντάγραμμο, άφησε χθες την τελευταία του πνοή σε ηλικία 80 ετών σε ιδιωτικό θεραπευτήριο, όπου νοσηλευόταν τον τελευταίο καιρό, αντιμετωπίζοντας σοβαρό πρόβλημα υγείας. Τη δυσάρεστη είδηση επιβεβαίωσε ο γιος του, Χρήστος, ο οποίος ακολουθεί τα βήματά του στο τραγούδι. «Η στάση που κράτησε στη ζωή του σαν άντρας, σαν πατέρας, σαν σύζυγος, σαν φίλος και σαν αδελφός… οδηγός και πυξίδα στη δική μου ζωή. Καλό ταξίδι, άρχοντα…» έγραψε ο Μενιδιάτης τζούνιορ στο twitter. Εξίσου συγκλονισμένοι είναι ο αδελφός του Βαγγέλης και η μητέρα τους Μαρία.\nΤο σενάριο της ζωής του μεγάλου καλλιτέχνη, που κηδεύεται αύριο στις 17.30 από τον Ιερό Ναό του Αγίου Βλάση στην κεντρική πλατεία του Μενιδίου, θυμίζει παλιά ελληνική ταινία. Φτώχεια, καλή καρδιά, ταλέντο, επιτυχίες και βάσανα. «Με το κεφάλι ψηλά» είναι ο τίτλος αυτοβιογραφίας του, που έγραψε ο Κώστας Μπαλαχούτης και -κατά τραγική ειρωνεία- θα κυκλοφορήσει μέσα στον Σεπτέμβριο.\nΤο πραγματικό όνομα του Μενιδιάτη ήταν Μιχάλης Καλογράνης και το τραγούδι με το οποίο μπήκε στη δισκογραφία το 1957, το «Θα χτίσω μια καλύβα», του Γεράσιμου Κλουβάτου. Ωστόσο, ο άνθρωπος που τον βοήθησε περισσότερο απ’ όλους -όπως είχε πει ο ίδιος δημόσια πολλές φορές- ήταν ο Απόστολος Καλδάρας. Εκείνος τον έπεισε να κρατήσει το ψευδώνυμο Μενιδιάτης (προέρχεται από την περιοχή της καταγωγής του, το Μενίδι) και έβαλε την υπογραφή του στις συνθέσεις μερικών από τα σημαντικότερα τραγούδια του, όπως «Μην περιμένεις πια», «Περιφρόνα με, γλυκιά μου», «Λίγο λίγο θα με συνηθίσεις» και «Πετραδάκι πετραδάκι».\nΤα παιδικά χρόνια του Μενιδιάτη στο Μενίδι, όπου γεννήθηκε στις 29 Ιουνίου του 1932, ήταν δύσκολα. «Το σπίτι μας ήταν κοντά στη λεωφόρο Δημοκρατίας, 800 μέτρα από την κεντρική σήμερα πλατεία του Μενιδίου. Ενα ταπεινό, όπως τα υπόλοιπα. Καμιά δεκαριά ήταν τα δίπατα σπίτια που ξεχωρίζανε. Αυτός ήταν ο κόσμος. Απ’ το πρωί μέχρι το βράδυ στα χωράφια. Κι εμείς, από παιδιά, το ίδιο. Βοηθάγαμε στις δουλειές» αναφέρεται σε απόσπασμα της αυτοβιογραφίας του που προδημοσιεύθηκε. Ως παιδί δεν προλάβαινε να παίζει. Ο πατέρας του εργαζόταν ως φύλακας στη Λαχαναγορά κι εκείνος μαζί με τον αδελφό του πουλούσαν ξύλα σε φούρνους, που έψηναν εκείνη την εποχή τις περίφημες μπομπότες. Μετά τον πόλεμο του ’40 ξεκίνησαν να πουλάνε βούτυρο, μέλι, λουλούδια και χόρτα. Εφευγαν μία η ώρα τη νύχτα και πήγαιναν στη λίμνη του Μαραθώνα με τα πόδια. Μάζευαν τα χόρτα, γυρνούσαν στο σπίτι, τα καθάριζαν, φόρτωναν τα κοφίνια στο γαϊδούρι και το επόμενο πρωί πήγαιναν και τα πουλούσαν στο Κολωνάκι.\nΟ πατέρας του, πάντως, είχε έντονες αντιρρήσεις, όταν του εξέφρασε την επιθυμία του ν’ ανέβει στο πάλκο. Παρ’ όλα αυτά κατάφερε να τον πείσει κι έπιασε δουλειά το 1953 στη «Δροσιά» του Δημήτρη Γκίκα, δίπλα στον Κλουβάτο και σε άλλα μεγάλα ονόματα της μουσικής. Η φήμη του γρήγορα ξεπέρασε τα στενά όρια του καταστήματος. Μετά τη συνεργασία του με τον Καλδάρα ακολούθησαν κι άλλες δυνατές δισκογραφικές στιγμές, όπως τα «Ξημέρωσε, καλή μου» των Ν. Καρανικόλα – Ακη Πάνου, «Αγωνίες» του Χιώτη, «Πήραν τα στήθια μου φωτιά» του Καραμπεσίνη, «Λαϊκός τραγουδιστής» του Σαββόπουλου, «Η καρδιά της ανήκει αλλού» των Β. Βασιλειάδη – Γ. Κιούρκα, και «Ενα τραγούδι πες μου ακόμα» του Μουσαφίρη, ενώ η συνεργασία του με τον Ακη Πάνου έδωσε κλασικά κομμάτια, όπως το «Είδα τα μάτια σου κλαμένα, καλή μου».\nΜαζί με τον αδελφό του Γιώργο αποφασίζουν να ασχοληθούν και επιχειρηματικά με το τραγούδι. Βρήκαν ένα κέντρο, το «Φαντάζιο», που μετονομάστηκε στη συνέχεια σε «Φαντασία» και έγραψε μεγάλη ιστορία στη διασκέδαση της παραλιακής λεωφόρου. Εκεί ξεκίνησε επί της ουσίας το σπάσιμο των πιάτων. Από τα τραπέζια του «Φαντασία» πέρασε εκλεκτός κόσμος. Πολιτικοί, καλλιτέχνες, επιχειρηματίες. Από τον Κωνσταντίνο Καραμανλή και τον Ανδρέα Παπανδρέου μέχρι τον Αριστοτέλη Ωνάση, την Αλίκη Βουγιουκλάκη και τη Ρένα Βλαχοπούλου, η οποία έπαιρνε πάντα το μικρόφωνο κι έλεγε το τραγουδάκι της. Πολλά ήταν όμως και τα διεθνή ονόματα που βρέθηκαν εκεί. Ο Αντονι Κουίν, ο Τέλι Σαβάλας, που έριχνε και τις στροφές του στην πίστα, ο Μπένι Χιλ, που είχε κάνει κράτηση τραπεζιού από το Λονδίνο, και η Γκρέις Τζόουνς. Μιλώντας κάποια στιγμή για την εν λόγω επιχειρηματική του δραστηριότητα, ο Μενιδιάτης είχε δηλώσει περήφανος ότι στο «Φαντασία» δεν πάτησε ποτέ μπράβος, αφού ο ίδιος και οι δικοί του άνθρωποι επέβαλαν με τον τρόπο τους την τάξη, την ασφάλεια και την αξιοπρεπή διασκέδαση: «Τόσα χρόνια, παρά το ότι είναι εξαιρετικά δύσκολο να κινούμαι με τη διπλή ιδιότητα του καλλιτέχνη και του επιχειρηματία, δεν παρεξηγήθηκα ποτέ με συνάδελφο» είχε πει.


Μητσοτάκης: Η μάσκα πρέπει να γίνει μόνιμος συνοδός μας\nΣημεία από την εισαγωγική τοποθέτηση του Πρωθυπουργού στην τηλεδιάσκεψη για τον κορονοϊό:\nΕίχαμε δηλώσει εξ αρχής ότι το σχέδιό μας αναπροσαρμόζεται συνέχεια με βάση τα πραγματικά δεδομένα. Το κάνουμε κάθε μέρα.\nΌλοι ζούμε σε έναν κόσμο πολύ αυξημένου ρίσκου και οφείλουμε να μάθουμε να ζούμε με τον ιό μέχρι που να βρεθεί η οριστική θεραπεία. Αυτό δεν σημαίνει σε καμία περίπτωση ότι θα κλειστούμε στο καβούκι μας ή θα χώσουμε το κεφάλι μας σαν την στρουθοκάμηλο στην άμμο. Αντίθετα πρέπει να εκπαιδευτούμε, να προσαρμοστούμε ως υπεύθυνοι πολίτες στα νέα δεδομένα.\nΘα πρέπει να το πούμε ότι η αύξηση των κρουσμάτων οφείλεται κυρίως στη χαλάρωση που σημειώθηκε απέναντι στα μέτρα συμμόρφωσης στο εσωτερικό της χώρας μας κατά το μήνα Ιούλιο. Και σε αυτό πιστεύω ότι έχουμε όλοι μια ευθύνη για αυτό. Και για αυτό μόνο τον τελευταίο μήνα, ακολουθώντας πάντα τις υποδείξεις των ειδικών, λάβαμε τουλάχιστον 15 στοχευμένα νέα περιοριστικά μέτρα.\nΗ πιστή τήρηση των κανόνων γίνεται ακόμα πιο επιτακτική από εδώ και πέρα. Φοράμε όλοι μάσκα σε κλειστούς, αλλά και σε ανοιχτούς χώρους όπου δεν γίνεται να τηρηθούν οι απαραίτητες αποστάσεις. Η μάσκα πρέπει να γίνει πια μόνιμος συνοδός μας, όπως είναι τα κλειδιά μας, τα γυαλιά μας, το κινητό μας. Αποφεύγουμε μαζικές συναθροίσεις και τη διασκέδαση σε χώρους έντονου συγχρωτισμού.\nΠρέπει να ενεργοποιήσουμε και πάλι το εθνικό μας εμβόλιο, που δεν είναι άλλο από το φιλότιμό μας. Και όλοι μαζί να τηρήσουμε τα μέτρα τα οποία μας υποδεικνύουν οι ειδικοί και είμαι σίγουρος ότι εφόσον το κάνουμε, και θα το κάνουμε, γιατί το κάναμε και στην πρώτη φάση της πανδημίας, θα βγούμε νικητές και από αυτή τη δύσκολη μάχη.


Κωδικός Προϊόντος: 859-82-030\n*PROMO* ΑΠΟΧΥΜΩΤΗΣ ΧΕΙΡΟΣ 6535 • Χρησιμοποιείται για την εξαγωγή του χυμού εσπεριδοειδών όπως πορτοκάλι, γκρέιπφρουτ, μανταρίνι, ρόδι και λεμόνι. • Παρέχει εύκολη συμπίεση χάρη στην ειδική γωνιακή σχάρα. • Αποτρέπει τον κατακερματισμό των καρπών χάρη στα βήματα που βρίσκονται στο φίλτρο. Ως εκ τούτου, επιτρέπει μια ευκολότερη και πληρέστερη συμπίεση. • Ένα ειδικό σύστημα φίλτρου που αναπτύχθηκε για να φιλτράρει περισσότερους πολτούς. •Ανοξείδωτος χάλυβας, μεγάλος όγκος και εργονομική κανάτα • Αντιολισθητική πλαστική βάση που ταιριάζει καλά στο πάτωμα Fylliana - Αγαπώ το σπίτι μου


Κεντρικά Γραφεία και Κέντρο Δεδομένων της Cosmote στη Βόρεια Ελλάδα - ΖΑΡΙΦΟΠΟΥΛΟΣ Α.Ε.\nΕμπορικά κέντρα – Mall\nΚεντρικά Γραφεία και Κέντρο Δεδομένων της Cosmote στη Βόρεια Ελλάδα\nΚεντρικά Γραφεία και Κέντρο Δεδομένων της Cosmote στη Βόρεια Ελλάδα\tZ-Team\t2017-11-10T09:14:14+00:00\nΗ εταιρεία μας προμήθευσε, εγκατέστησε και έθεσε σε λειτουργία ένα κορυφαίο ευφυές σύστημα πυρανίχνευσης της Advanced, που προστατεύει ένα από τα πιο σημαντικά κτίρια της Θεσσαλονίκης, όπου στεγάζονται τα γραφεία και το κέντρο δεδομένων της Cosmote για όλη τη Βόρεια Ελλάδα.\nΗ Cosmote, που ιδρύθηκε το 1998, είναι ο μεγαλύτερος φορέας κινητής τηλεφωνίας στην Ελλάδα και το συγκρότημα της εταιρείας στο κέντρο της Θεσσαλονίκης στεγάζει τα γραφεία και το κέντρο δεδομένων της για όλη τη Βόρεια Ελλάδα. Το πενταώροφο κτίριο έχει δύο επίπεδα υπογείων και οι επτά όροφοι προστατεύονται πλέον από ένα πυροσβεστικό σύστημα Advanced Axis EN.\nΓια το κεντρικό κτίριο της Cosmote επιλέχθηκε ένα σύστημα που να ανταποκρίνεται πλήρως στις απαιτήσεις του πελάτη: οι λειτουργίες του πίνακα πυρανίχνευσης Advanced κάλυψαν όλες τις απαιτούμενες προδιαγραφές. Η ομάδα της εταιρείας μας, μακροπρόθεσμου συνεργάτη της Advanced, προδιέγραψε τους πίνακες Axis EN και τα συναφή εξαρτήματα, καλύπτοντας πέντε βρόχους ανίχνευσης και πάνω από 700 περιφερειακές συσκευές, συμπεριλαμβανομένων των 620 ανιχνευτών καπνού.\nΤα προϊόντα της Advanced απολαμβάνουν φήμη πραγματικής ποιότητας, απόδοσης και ευκολίας χρήσης, προστατεύοντας όλους τους τύπους κτιρίων σε όλο τον κόσμο. Η Cosmote είναι ο μεγαλύτερος πάροχος κινητής τηλεφωνίας στην Ελλάδα και η Ομάδα της ΖΑΡΙΦΟΠΟΥΛΟΣ είναι υπερήφανη που ένα σύστημα Axis EN προστατεύει το προσωπικό των γραφείων της Cosmote στη Θεσσαλονίκη.\nΤο Axis EN είναι η ανώτατη σειρά αναλογικών πινάκων της Anvanced, συνδυάζοντας 1-8 βρόχους, δικτυούμενους πίνακες πυρανίχνευσης με πλήρη σειρά ενσύρματων και ασύρματων περιφερειακών συσκευών βρόγχου και ισχυρά περιφερειακά εξαρτήματα. Αποτελεί τμήμα της σειράς συστημάτων Axis της Advanced, παγκόσμιου ηγέτη στην ανάπτυξη και κατασκευή έξυπνων πυροσβεστικών συστημάτων.\nΗ ΖΑΡΙΦΟΠΟΥΛΟΣ ΑΕ είναι αποκλειστικός αντιπρόσωπος της Advanced σε έργα με ιδιαίτερες προδιαγραφές.\nΧρονοδιάγραμμα: Ιούλιος 2017\nΥπεύθυνος Έργου: Αργύρης Σιώπης\nSANI DUNES στο SANI RESORT\nIKOS OLIVIA & ΜΑΚΕΔΟΝΙΑ ΠΑΛΛΑΣ\nΔιυλιστήριο Θεσσαλονίκης ΕΛΠΕ\nΒΟΥΛΓΑΡΙΑ: Εργοστάσιο βιομηχανικής και βιολογικής επεξεργασίας αστικών απορριμμάτων και κατασκευής RDF καυσίμου\nΗ ασφάλεια είναι κοινωνικό αγαθό πρώτης προτεραιότητας και στόχος μας είναι να προσφέρουμε σε όλους αυτό το αγαθό. Είναι μια δύσκολη υπόθεση που παίρνουμε όμως πολύ σοβαρά.\nΝίκος Σιάγας , Γενικός Διευθυντής\nΗ τεχνολογία χρειάζεται παρακολούθηση για να προσφέρει το στόχο της, τη βελτιστοποίηση της απόδοσης και την εξασφάλιση της ευημερίας και της ασφάλειας.\n© 2018 Zarifopoulos S.A.


«Παραμύθια Τούμπανα»απο τη παιδική θεατρική ομάδα του Ελληνικού Ωδείου Πύργου - Ηλεία Οικονομία\n«Παραμύθια Τούμπανα»απο τη παιδική θεατρική ομάδα του Ελληνικού Ωδείου Πύργου\nΜε ένα φανταστικό ταξίδι στο χώρο των παραμυθιών, ολοκληρώνει το φετινό της ταξίδι, η .\nΗ παράσταση που ετοίμασαν για τη φετινή χρονιά , τα παιδιά του θεατρικού Εργαστηρίου του Ελληνικού Ωδείου Πύργου, έχει τον τίτλο «Παραμύθια Τούμπανα» και θα παρουσιαστεί στο δημοτικό θέατρο «ΑΠΟΛΛΩΝ» στον Πύργο, το Σάββατο 2 Ιουνίου 2018 και ώρα 20:30.\nΠρόκειται για μία διασκευή – θεατρική προσαρμογή του παιδικού βιβλίου της Κάρμεν Ρουγγέρη «Έρχεσαι μαζί μου;» όπου κεντρικός ήρωας είναι ένας νεαρός συγγραφέας που προσπαθεί να γράψει το πρώτο του θεατρικό έργο για παιδιά. Με μία απρόσμενη βοήθεια βρίσκεται κοντά στο όνειρό του. Θα τα καταφέρει;\nΗ διασκευή-θεατρική προσαρμογή- σκηνοθεσία είναι του Σταύρου Ρομποτή και παίζουν αλφαβητικά οι μικροί μας πρωταγωνιστές:\nΓιώργος Αβραμόπουλος, Γιώργος Αθανασόπουλος, Γιώργος Αστερής, Κωνσταντίνος Αστερής, Ανδρέας Ηλιόπουλος, Άγγελος Λαγογιάννης, Δέσποινα Μπεκιάρη, Παναγιώτα Στάμου, Αργυρώ Χονδραντώνη, Ελένη Χριστοδουλοπούλου.\nΗ είσοδος είναι ελεύθερη για το κοινό , ώστε όλοι να χειροκροτήσουμε την παράσταση και να επιβραβεύσουμε τους μικρούς πρωταγωνιστές για την προσπάθειά τους.\nΟ Διοικητικός Διευθυντής Ο Καλλιτεχνικός Διευθυντής


Ξεκίνησε η αντιπυρική περίοδος – 3Β Βάρη Βούλα Βουλιαγμένη\nΞεκίνησε η αντιπυρική περίοδος\n2 Μαΐου 2016, 7:20 μμ\nΤα καυτά προβλήματα της πυροπροστασίας, ώστε να αντιμετωπιστούν όσο το δυνατόν καλύτερα οι δασικές πυρκαγιές, θέλει να αντιμετωπίσει το αρχηγείο του πυροσβεστικού σώματος.\nΓι αυτό με αφορμή την χθεσινή έναρξη της αντιπυρικής περιόδου απευθύνει έκκληση προς όλους τους πολίτες, να παίρνουν μέτρα για την πρόληψη των πυρκαγιών.\nΤο ΠΣ εξέδωσε οδηγίες με τίτλο «H προστασία των δασών είναι υπόθεση όλων μας», στον οποίο περιλαμβάνονται οι ενέργειες για την ελαχιστοποίηση των πιθανοτήτων εκδήλωσης πυρκαγιών από ανθρώπινη αμέλεια.\nΗ αμέλεια αποτελεί μια από τις πιο συνηθισμένες αιτίες δασικών πυρκαγιών και καταστροφής του φυσικού πλούτου της χώρας, σε συνδυασμό με τις καιρικές συνθήκες ζέστης και ξηρασίας τους καλοκαιρινούς μήνες, οι οποίες ευνοούν την γρήγορη εξάπλωση, σύμφωνα με το ΠΣ.\nΤα μέτρα που πρέπει να λαμβάνονται από τους πολίτες, σύμφωνα με τον αναλυτικό κατάλογο που κατήρτισε η Πυροσβεστική, με βάση τα στατιστικά στοιχεία και την εμπειρία των προηγούμενων χρόνων, για τα αίτια των πυρκαγιών, είναι:\n– Για να μην προκαλέσουμε πυρκαγιά από αμέλεια:\nΔεν πετάμε ποτέ αναμμένα τσιγάρα και σπίρτα, όταν βρισκόμαστε στο δάσος. Το τσιγάρο αποτελεί την πρώτη αιτία πρόκλησης πυρκαγιάς από αμέλεια.\n– Αν είστε κυνηγός ή εκδρομέας:\nΜην κάνετε χρήση φωτιάς και υπαίθριων ψησταριών. Είναι προτιμότερο να πάρετε μαζί σας έτοιμα τρόφιμα.\nΝα είστε ιδιαίτερα προσεκτικοί και αν βλέπετε ότι κάπου αναδύεται καπνός να ενημερώνετε άμεσα.\n– Όταν οδηγείτε στο δάσος και ο κίνδυνος έναρξης πυρκαγιάς είναι υψηλός:\n– Αν το σπίτι σας βρίσκεται μέσα ή κοντά σε δάσος:\nΔημιουργήστε μια αντιπυρική ζώνη γύρω από το σπίτι -καθαρίζοντας, τα ξερά χόρτα, τα φύλλα, τις πευκοβελόνες και τα κλαδιά.\nΜην αφήνετε τα κλαδιά των δένδρων να ακουμπούν στους τοίχους, τη στέγη και τα μπαλκόνια του σπιτιού, κλαδέψτε τα.\nΑραιώστε τη δενδρώδη βλάστηση έτσι ώστε τα κλαδιά του ενός δένδρου να απέχουν τουλάχιστον 3 μέτρα από τα κλαδιά του άλλου. Για ακόμη μεγαλύτερη προστασία απομακρύνετε τη δενδρώδη και θαμνώδη βλάστηση γύρω από το κτίσμα σε απόσταση τουλάχιστον 10 μέτρων εφόσον οι εργασίες καθαρισμού της φυσικής βλάστησης που επιβάλλονται για την προστασία των κτιρίων δεν προσκρούουν σε καμία περίπτωση στις διατάξεις της δασικής νομοθεσίας.\n– Πώς πρέπει να ενεργήσετε μόλις αντιληφθείτε μια πυρκαγιά:\nΤηλεφωνήστε ΑΜΕΣΩΣ στον αριθμό κλήσης 199 και δώστε σαφείς πληροφορίες για την τοποθεσία και το ακριβές σημείο όπου βρίσκεστε, καθώς και πληροφορίες για τη συγκεκριμένη θέση που βλέπετε την πυρκαγιά.\nΗ κλήση στον αριθμό αυτό είναι χωρίς χρέωση τόσο από σταθερό όσο και από κινητό τηλέφωνο. Επίσης, στα καρτοτηλέφωνα δεν απαιτείται η εισαγωγή τηλεκάρτας.\n* Σε περίπτωση που το κινητό τηλέφωνό σας δείχνει την ένδειξη «κλήσεις έκτακτης ανάγκης» ή «εκτός δικτύου» τηλεφωνήστε στο 112, το οποίο είναι επίσης αριθμός έκτακτης ανάγκης για όλη την Ευρωπαϊκή Ένωση.


Tag: Κωνσταντίνος Κοτσάτος | Page 5 | ebasket.gr\nΚεντρική Tag Archives: Κωνσταντίνος Κοτσάτος (Σελίδα 5)\nΚαμία σχέση δεν έχει πλέον με την επίσημη ΑΕΚ ο Κυριάκος Χήνας. Οι παρεμβάσεις του, ωστόσο, είτε διαφωνεί, είτε συμφωνεί κανείς μαζί του είναι συνήθως “εκρηκτικές”. Ο “κιτρινόμαυρος” καθηγητής και πρώην πρόεδρος της ΚΑΕ ΑΕΚ και πρόεδρος της “΄Ενωσης 1924” μίλησε στο aekbcfans.gr και είπε πολλά για τη “Βασίλισσα” και για τα κρούσματα κακής διαιτησίας στην Α2. Για το κλειστό της Ζωφριάς: …\n“Οι νόμοι είναι νόμοι”\nΟ σαββατιάτικος αγώνας ΑΕΚ-Φιλαθλητικού βρίσκεται από το πρωί και τυπικά στον αέρα… Το κλειστό της Ζωφριάς δεν ευνοείται από την χθεσινή κυβερνητική απόφαση και δεν αδειοδοτείται. Ο γενικός αρχηγός της “Βασίλισσας”, Γιώργος Χήνας, σε συνέντευξη του, που παραχώρησε στην “ΩΡΑ των σπορ” σήμερα, παραδέχθηκε ότι ευθύνη φέρει και η ΑΕΚ για το γηπεδικό ζήτημα. Ο κ. Χήνας είπε μεταξύ άλλων: …\nΕύκολη νίκη (86-65) με Λαύριο\nΚαλά στοιχεία εν όψει Φιλαθλητικού έδειξε η ΑΕΚ. Και επικράτησε εύκολα 86-65 (ημ. 41-32) του Λαυρίου στο φιλικό, που έγινε το μεσημέρι στη Ζωφριά. Ο αγώνας έγινε παρόντος του προέδρου της ΑΕΚ, Κωνσταντίνου Κοτσάτου, ο οποίος εμφανίστηκε λίγο μετά το τζάμπολ. Η “Βασίλισσα” είχε τέσσερις παίκτες με 12 πόντους (Τσιάκος, Γκιζόγιαννης, Πολυτάρχου, Δέσπος), ενώ ο Βαγγέλης Ζιάγκος έδωσε ελάχιστο χρόνο …\n“Ρεβεγιόν” με Κοτσάτο\nΜε αιφνιδιαστική επίσκεψη του Κωνσταντίνου Κοτσάτου επέστρεψαν οι παίκτες της ΑΕΚ στις προπονήσεις, μετά το τετραήμερο ρεπό που τους είχε δώσει ο Βαγγέλης Ζιάγκος. Ο “ισχυρός άνδρας” της Ερασιτεχνικής ΑΕΚ απέδειξε, έτσι, για ακόμη μία φορά ότι τον τελευταίο καιρό έχει ενεργοποιηθεί πλήρως προκειμένου για την επιστροφή της ομάδας στην Α1. Αυτό απεδείχθη και με τη σημερινή του αιφνιδιαστική επίσκεψη …\nΠίστη Κοτσάτου στον… Ζιάγκοβιτς\nΠριν από μερικές ημέρες, “συνάδελφος” καταστρατηγώντας το άρθρο 6 του Κώδικα Επαγγελματικής Ηθικής και Κοινωνικής Ευθύνης της ΕΣΗΕΑ έγραψε εμμέσως πλην σαφώς, ότι… τελειώνουμε (εμείς) τον Βαγγέλη Ζιάγκο! Και τον “καταστρατήγησε”, επειδή έγραψε κακοήθειες αφενός, επειδή ακόμη κι αν δεν ήταν κακοήθειες τα “σχέδια που καταστρώναμε” (άκουσον, άκουσον) μαζί με συναδέλφους μας στην Καισαριανή για “ανατροπή του προπονητή της ΑΕΚ” …\n“Όνειρό μας η κατασκευή κλειστού”\nΟι σκέψεις για ανέγερση κλειστού γηπέδου δεν έχουν εγκαταλειφθεί από την ΑΕΚ. Αυτό τουλάχιστον “διεμήνυσε” μέσω συνέντευξης που παραχώρησε σε εφημερίδα ο Σπύρος Παπαϊωάννου. Ο γενικός αρχηγός της Ερασιτεχνικής και πρώην αντιπρόεδρος της ΚΑΕ ΑΕΚ δήλωσε μεταξύ άλλων στην “Fx-news” και στον Ρένο Αρβανίτη. Για τις δυσκολίες που αντιμετωπίζει ο σύλλογος: “Προσπαθώ να πείσω τους εφόρους ότι χρειάζεται υπομονή γιατί διανύουμε τη …\nΑκαδημία “Γεώργιος Αμερικάνος”\nΟι ειδήσεις που συλλέξαμε στο πλαίσιο ή στο περιθώριο της χθεσινής χοροεσπερίδας του Σ.Φ. ΑΕΚ Λαμίας ήταν πολλές. Προέχουν, ωστόσο, όσες αφορούν στον τεράστιο Γιώργο Αμερικάνο. Ο πρόεδρος της ΑΕΚ, Κωνσταντίνος Κοτσάτος, εξήγγειλε, λοιπόν, διά μικροφώνου ότι πρόκειται να ενισχύσει το παραγωγικό κομμάτι της “Βασίλισσας”, την Ακαδημία της, αφού ‘οι μεγάλοι σύλλογοι πρέπει να στηρίζονται στα δικά τους παιδιά”. Πώς …\nΠοιο “σπίτι” της;\nΗ ΑΕΚ κάνει πρωταθλητισμό, αλλά συμβαίνει το πρωτοφανές: Να παίζει μονίμως (σ.σ. εξαίρεση το ματς με την Αγία Παρασκευή) εκτός έδρας. Το μπάχαλο ξεκίνησε καταρχήν με ευθύνη της καθυστερημένης (σε αντανακλαστικά) Πολιτείας, αλλά πλέον οι διοικούντες την ΑΕΚ οφείλουν να βρουν λύση στο μείζον πρόβλημα πριν να “εκτροχιαστεί” το “κιτρινόμαυρο τρένο”. Και βεβαίως να πείσουν τους αξιωματούχους του δήμου Φυλής, …\n“Δεν είμαστε χούλιγκαν”\nΗ σχολαστικότητα της Αστυνομίας λίγο έλειψε να προκαλέσει την… διακοπή του αγώνα στη Καισαριανή. “Το έχετε ξεφτιλίσει. Συνέλθετε λίγο. Δεν είμαστε χούλιγκαν. Ο πρόεδρος της ΑΕΚ είμαι, και οι υπόλοιποι είναι σύμβουλοι της διοίκησης. Τί είναι αυτά, που κάνετε;“, ξέσπασε ο Kωνσταντίνος Κοτσάτος απευθυνόμενος στους αστυνομικούς. Τι συνέβη: Οι αστυνομικοί, που έφτασαν καθυστερημένα στο γήπεδο και άρχισαν να… δαχτυλομετρούν έναν-έναν …


ΤΥΜΠΑΚΙ – ΑΠΟ ΤΗ ΝΑΖΙΣΤΙΚΗ ΙΣΟΠΕΔΩΣΗ ΣΤΗΝ ΑΝΟΙΚΟΔΟΜΗΣΗ ΚΑΙ ΤΗΝ ΑΝΑΠΤΥΞΗ | Τοπικά νέα | Mesaralive\nΤΥΜΠΑΚΙ – ΑΠΟ ΤΗ ΝΑΖΙΣΤΙΚΗ ΙΣΟΠΕΔΩΣΗ ΣΤΗΝ ΑΝΟΙΚΟΔΟΜΗΣΗ ΚΑΙ ΤΗΝ ΑΝΑΠΤΥΞΗ\nmesaralive.gr 06 May, 2018 ΤΟΠΙΚΑ ΝΕΑΕΚΔΗΛΩΣΕΙΣΑΡΘΡΑ\nΣε κλίμα συγκίνησης και με επιτυχία πραγματοποιήθηκε χθες, το Σάββατο 05 Μαΐου, στην αίθουσα ΚΑΣΤΕΛΛΑΚΗ του Επιμελητηρίου Ηρακλείου, η εκδήλωση μνήμης που διοργάνωσε η Πολιτεία Τυμπακίου με θέμα «ΤΥΜΠΑΚΙ –ΑΠΟ ΤΗ ΝΑΖΙΣΤΙΚΗ ΙΣΟΠΕΔΩΣΗ ΣΤΗΝ ΑΝΟΙΚΟΔΟΜΗΣΗ ΚΑΙ ΤΗΝ ΑΝΑΠΤΥΞΗ».\nΣτην εκδήλωση παραβρέθηκαν πλήθος κόσμου μεταξύ των οποίων : ο Αρχιεπίσκοπος Κρήτης κ.κ. Ειρηναίος, οι βουλευτές του ΣΥΡΙΖΑ κ. Σωκράτης Βαρδάκης και κ. Νίκος Ηγουμενίδης, ο βουλευτής του ΠΑΣΟΚ - ΔΗΜΑΡ κ. Βασίλης Κεγκέρογλου, ο βουλευτής του ΠΟΤΑΜΙΟΥ κ. Σπύρος Δανέλλης, ο πολιτευτής της ΝΔ κ. Μάξιμος Σενετάκης, ο Πρόεδρος του Δημοτικού Συμβουλίου του Δήμου Ηρακλείου κ. Γρηγόρης Πασπάτης, ο αντιδήμαρχος κ. Πέτρος Ινιωτάκης, ο εντεταλμένος σύμβουλος Παιδείας της Περιφερειακής Ενότητας Ηρακλείου κ. Λάμπρος Καμπουράκης, ο Πρόεδρος του Δημοτικού Συμβουλίου του Δήμου Αρχανών-Αστερουσίων κ. Γεώργιος Επιτροπάκης, εκπρόσωποι των Γιατρών του Αιγαίου κ. Ιεραπετρίτης Γιάννης και η κα. Αλεξάνδρα Καλογεράκη. Επίσης, ο κ. Αντώνης Μανιαδάκης, Διευθύνων Σύμβουλος των ΜΙΝΩΙΚΩΝ ΓΡΑΜΜΩΝ, οι Τυμπακιανές Πρωταθλήτριες κα. Κέλλυ Κυδωνάκη και κα. Μαρινέλα Πεδιαδιτάκη καθώς και οι πρόεδροι του Αγροτικού Συλλόγου Τυμπακίου και του Αγροτοβιομηχανικού Συνεταιρισμού Τυμπακίου.\nTAGS: τυμπάκι πολιτεία τυμπακίου


Κατάρρευση της ΝΔ λόγω λαϊκής οργής προαναγγέλει ο Κ.Μητσοτάκης: Θα χάσουμε για οικονομικούς λόγους – Δυνατή Ελλάδα\nΚατάρρευση της ΝΔ λόγω λαϊκής οργής προαναγγέλει ο Κ.Μητσοτάκης: Θα χάσουμε για οικονομικούς λόγους\ngeoathanasΔημοσιεύτηκε: 28-05-2022 03:05:29Δημοσιεύτηκε: 9 Απριλίου 2022 23:000\n«Βάφτισε» την λαϊκή οργή «λαϊκισμό» ο Κ.Μητσοτάκης\nΟ πρωθυπουργός Κυριάκος Μητσοτάκης φαίνεται ότι έχει προσγειωθεί στην πολιτική πραγματικότητα και άκουσε τα «καμπανάκια» των δημοσκόπων, καθώς πλέον άφησε πίσω την αλαζονεία που τον διέκρινε και «ψελλίζει» ότι έρχεται κατάρρευση της Νέας Δημοκρατίας, λόγω ακρίβειας.\n«Αν αυτό δεν συμβεί, θα ξοδέψουμε ως κράτη πόρους για να συγκρατήσουμε τις τιμές» είπε. «Αν δεν δράσουμε, θα αφήσουμε χώρο στις δυνάμεις του λαϊκισμού. Δεν πρέπει να χάσουμε για οικονομικούς λόγους την υποστήριξη των πληθυσμών μας», υποστήριξε χαρακτηριστικά. καθώς και στην χώρα μας εντείνεται η λαϊκή δυσαρέσκεια.\nΤα περί μεγάλης και ισχυρής ανάπτυξης πλέον έμειναν στο παρελθόν. «Βγήκαμε από την πανδημία και ελπίζαμε ότι θα συνεχίζονταν η μεγάλη ανάπτυξη. Κανείς δεν περίμενε πόλεμο στην Ευρώπη. Είναι ξεκάθαρο ότι θα υπάρξουν μεγάλες επιπλοκές στην παγκόσμια οικονομία», τόνισε ο πρωθυπουργός.\nΤα μέτρα διχασμού που βιώνουν οι πολίτες εδώ και δύο χρόνια με αφορμή των Covid-19 και τα πρόστιμα έφθειραν σταδιακά την ΝΔ, η οποία πλέον έχει πέσει κάτω από το 25% (οι συστημικές δημοσκοπήσεις την δίνουν περίπου στο 28%).\nΟι εμμονές του Μαξίμου στην αντιρωσική ρητορική αλλά και στην ραγδαία απολιγνιτοποίηση (που θα στοιχίσει πολύ ακριβά ενεργειακά στη χώρα μας) ήταν απλά το «κερασάκι στην τούρτα»!


Πασχάλης, ο παρολίγον αυτόχειρας... - Flashnews.gr\nΠασχάλης, ο παρολίγον αυτόχειρας...\nΣτο Πολυμελές Πρωτοδικείο Αθηνών λοιπόν, βρέθηκαν η 46χρονη Ουρανία Τουτουντζή και το ζεύγος Αρβανιτίδη για την αγωγή που έκανε η πρώτη στους δεύτερους, για συκοφαντική δυσφήμιση. Μάλιστα, όπως είπε η Αλίκη Αρβανιτίδη, η 46χρονη έχει καταθέσει πολλές αγωγές και μηνύσεις κατά της ίδιας, πράγμα που δείχνει το μένος της.\n«Εγώ καμία αγωγή δεν της έκανα σε αντίθεση με εκείνη που όχι μόνο μου έκανε πολλές αγωγές, αλλά σκοπεύει να μου κάνει και άλλες. Θα τις χάσει και αυτές, όπως τις προηγούμενες» λέει η σύζυγος του Πασχάλη έξω από τα δικαστήρια.\nΚαι ενώ έξω ειπώθηκαν αυτά μέσα στην αίθουσα του δικαστηρίου ακούστηκαν πράγματα που μας σόκαραν: «Ο σύζυγός μου, εξαιτίας των ισχυρισμός της 46χρονης ότι το παιδί της είναι δικό του, αλλά και εξαιτίας του διασυρμού του από την ίδια, αποπειράθηκε δύο φορές να αυτοκτονήσει. Και όμως δεν το ξέρει κανείς» είπε η Αλίκη Αρβανιτίδη.\nΤην ίδια στιγμή η Ουρανία Τουτουντζή ισχυρίζεται ότι ο Πασχάλης με τον πληρεξούσιο δικηγόρο του, ζήτησε να αναγνωρίσει το παιδί συγγενικό του πρόσωπο και συγκεκριμένα ο αδερφός του.\nΗ Ουρανία Τουτουντζή ζητά 750.000 ευρώ, ενώ οι επισκέψεις τους στην Ευελπίδων δε φαίνεται ότι θα τελειώσουν σύντομα.\nΣάββατο, 5 Μαρτίου 2011, 15:39


ksypnarellhna: Επιτέλους, Μακεδονία χωρίς κανέναν προσδιορισμό θα είναι μόνον η ελληνική\nΤολμούν και μιλούν για σύνθετη ονομασία, erga omnes, Σύνταγμα, γλώσσα και εθνότητα, οι ίδιοι οι υπεύθυνοι που όλα αυτά τα παραχωρήσαμε τις περασμένες δεκαετίες. Αυτοί που, κατά τις δικές τους διαπραγματεύσεις, παραχωρούσαν πολύ περισσότερα και ούτε στη φαντασία τους δεν περίμεναν να πετύχουν όσα πέτυχαν οι Πρέσπες\nΌταν πήγαινα εγώ σχολείο, δεν μου έμαθαν ότι η Ελλαδα συνορεύει με τη Μακεδονία. Δυστυχώς, όμως, τα παιδιά που πήγαν σχολείο τα τελευταία 25 χρόνια σ’ ολόκληρο τον πλανήτη, αυτό ακριβώς έβλεπαν στους χάρτες τους. Ότι η Ελλάδα συνορεύει είτε με τη «Μακεδονία» (σκέτο), είτε με τη «Δημοκρατία της Μακεδονίας» (κι ας υπάρχουν οι προσδιορισμοί «πρώην» και «Γιουγκοσλαβική» σε κάποιους -ελάχιστους…- από αυτούς. Ακόμη και όταν υπάρχουν, δυστυχώς προσδιορίζουν τη λέξη «Δημοκρατία» και όχι τη «Μακεδονία», που παρέμενε και πάλι χωρίς κανέναν προσδιορισμό σε όλα τα βιβλία του κόσμου).\nΜέχρι σήμερα, όταν απαιτούσαμε στη διαπραγμάτευση «erga omnes» (συστατικό στοιχείο της λεγόμενης εθνικής γραμμής Καραμανλή) εννοούσαμε να έχουν οι γείτονες μια ονομασία για όλες τις διεθνείς χρήσεις και μόνον. Όχι να αλλάξουν την ονομασία στο εσωτερικό τους. Γιατί αυτό ασφαλώς προϋπέθετε αλλαγή Συντάγματος, κάτι που γνωρίζαμε ότι οι γείτονες δεν θα δεχόντουσαν ποτέ και για αυτό δεν το θέταμε ως κόκκινη γραμμή. Ούτε καν το ζητούσαμε. Αντιθέτως, σπεύδαμε να τους ξεκαθαρίσουμε ότι η Ελλάδα «δεν ασχολείται με το Σύνταγμα των Σκοπίων». Αυτό έλεγε η Ντόρα Μπακογιάννη στον ομόλογό της, Αντόνιο Μιλόσοσκι, μόλις λίγους μήνες μετά το «περήφανο Βουκουρέστι».\nΕικοσιπέντε χρόνια τώρα, οι γείτονες ονομάζονται Μακεδονία, σκέτο. Αλήθεια, ποια γλώσσα μιλούν; Τα σκοπιανά; Ετσι νομίζουν οι υπερ-πατριώτες; Ε, λοιπόν, ας βγάλουν το κεφάλι από την άμμο, που το έχωσαν σαν στρουθοκάμηλοι και ας μάθουν ότι μιλούν τα «μακεδονικά». Έτσι λένε δεκαετίες τώρα. Και αυτό, μάλιστα, τους το αναγνωρίζει και ο ΟΗΕ. Ολος ο πλανήτης. Μέχρι και ο «γαλάζιος» Αβέρωφ. Όπως και πλειάδα Ελλήνων λογοτεχνών διαχρονικά. Αλήθεια, πού ήταν αυτοί οι υπερ-πατριώτες τόσα χρόνια τώρα;\nΕίναι μια συμφωνία, στην οποία τα κερδίζει όλα η Ελλάδα, στον απόλυτο βαθμό; Όχι, δεν είναι. Όμως, είναι η καλύτερη δυνατή συμφωνία που μπορούσαμε να πετύχουμε, μετά από 25 πραγματικά ντροπιαστικά χρόνια, που διαμόρφωσαν μια τελείως αρνητική για εμάς κατάσταση. Και όποιο μέλος του ελληνικού κοινοβουλίου δεν το καταλαβαίνει αυτό, είναι απλά λαϊκιστής ή άσχετος. Και είναι κρίμα η χώρα να πορεύεται με λαϊκιστές και άσχετους. Πραγματικά κρίμα…


Η 4G φέρνει την αποξηραμένη φράουλα στο πιάτο μας – The DeliFair.gr | Blog\nΌλος ο κόσμος των αποξηραμένων φρούτων και λαχανικών έρχεται στο πιάτο μας από την 4G Greek Gaia’s Global Gate.\nΗ αποξηραμένη φράουλα σε σκόνη, η νέα πρόταση της 4G, είναι μια καλή εναλλακτική λύση για χρήση στη ζαχαροπλαστική.\nΜπορεί να αποθηκευτεί στο ντουλάπι της κουζίνας και να την χρησιμοποιείτε και όλη την διάρκεια του χρόνου σε κέικ, κρέμες και ως προσθήκη στο γάλα ή το γιαούρτι.\nΈχει πλούσια γεύση, χρώμα και άρωμα, χάρη στην διαδικασία συγκομιδής και αποξήρανσης που συμβάλει στην διατήρηση όλων των θρεπτικών συστατικών των φρούτων και λαχανικών της 4G.\nΛίγα λόγια για την 4G\nH 4G Greek Gaia’s Global Gate ιδρύθηκε το 2015 στο Μαυροδένδρι Κοζάνης, μια περιοχή στη Β. Ελλάδα, στο σταυροδρόμι των πιο παραγωγικών εκτάσεων με φρούτα και λαχανικά. Δραστηριοποιείται και πρωτοπορεί στον κλάδο της παραγωγής αποξηραμένων φρούτων και λαχανικών. Συμβαδίζοντας με τους ρυθμούς εξέλιξης της εποχής και τις αλλαγές στις διατροφικές συνήθειες των καταναλωτών παρασκευάζει τα προϊόντα που προσφέρει απλόχερα η Ελληνική γη, ακολουθώντας ταυτόχρονα τη γαστρονομική παράδοση.\nΗ επιλογή των εξαιρετικών πρώτων υλών, που συλλέγονται από το χωράφι την κατάλληλη στιγμή ωρίμανσης, έχει ως αποτέλεσμα ένα αποξηραμένο προϊόν με τέλεια γεύση και άρωμα\nΗ αποξήρανση γίνεται σε ειδικούς φούρνους. Ο συνδυασμός της υγρασίας και της θερμοκρασίας στο εσωτερικό του φούρνου, της ταχύτητας του αέρα, του χρόνου παραμονής μέσα στο φούρνο καθώς το πάχος κοπής, της σύστασης και της υφής των προϊόντων δίνει το τελικό γευστικό αποτέλεσμα. Η θερμοκρασία ξήρανσης δεν ξεπερνά τους 50°C και ο χρόνος παραμονής των προϊόντων μέσα στο φούρνο μπορεί να φτάσει έως και τις 48 ώρες.\nΣτη κατηγορία αποξηραμένων λαχανικών θα βρείτε καρότο, παντζάρι, κρεμμύδι, κολοκυθάκι, σέλερι, μανιτάρι, μπρόκολο, κουνουπίδι, λάχανο, σκόρδο και πράσο.\nΣτη κατηγορία αποξηραμένων φρούτων υπάρχουν μήλο, αχλάδι, λεμόνι, πορτοκάλι, λωτός, πεπόνι, σταφύλι, ροδάκινο, ακτινίδιο, αρώνια, γκότζι μπέρρυ και ιπποφαές.\nΤέλος υπάρχουν και διάφορα άλλα προϊόντα όπως πάστα λιαστής ντομάτας, λιαστή ντομάτα σε βάζο και αποξηραμένες ελιές.\n4G Greek Gaia’s Global Gate Αποξηραμένα φρούτα Φράουλα


09/12/2018 - Hot Politics Gr\nΣυγκλονιστικές στιγμές είχαμε χθες στην Ρώμη. Ελληνικές και Ιταλικές σημαίες ανέμιζαν στην κεντρική πλατείας της Ρώμης, κατά την διάρκεια της ομιλίας του Μ. Σαλβίνι.\nΠρόκειται για ένα συμβολικό γεγονός, ενώ η σημαία μας βρισκόταν σε πρώτο πλάνο. Πέρασε ένας ισχυρός μήνυμα, καθώς Ιταλία και Ελλάδα είναι οι χώρες που έβαλαν τους θεμέλιους λίθους της Ευρώπης.\nΈτσι αυτές οι δύο χώρες, πρέπει και μπορούν να πολεμήσουν την παγκοσμιοποίηση, αυτό ήταν εξάλλου το κεντρικό σύνθημα.\nΕίναι η νέα στρατηγική κίνηση του Μ. Σαλβίνι: δυναμική μετάβαση στη Ρώμη με κινητοποίηση στην πλατεία του Λαού της Αιώνιας Πόλης. Κύριο σύνθημα της χθεσινής συγκέντρωσης ήταν «πρώτα οι Ιταλοί, από τα λόγια στα έργα».\nΑπό νωρίς το πρωί έφτασαν πούλμαν και τρένα από όλη την Ιταλία. Από την μία, ο Γραμματέας της Λέγκα θέλει να αυξήσει την δύναμή του στην κεντρική και νότια Ιταλία στοχεύοντας και στην κατάκτηση του δήμου της πρωτεύουσας. Από την άλλη, «διαφημίζει» την αύξηση της επιρροής του σε όλη την χώρα αφού στην πρόθεση ψήφου πλέον η Λέγκα ξεπερνά το 31% ενώ τα Πέντε Αστέρια «σταματούν» στο 26%.\n«Δεν είναι μια κινητοποίηση κατά της Ευρώπης αλλά για να την αλλάξουμε εκ των έσω» επιμένει ο Σαλβίνι.\n«Ακολουθούμε σωστή πορεία και αυτό αποδεικνύεται από το ότι οι εκπρόσωποι των ισχυρών εξουσιών μας πολεμούν. Κάνουμε αναγκαία πράγματα, αυτά που χρειάζονται εξήντα εκατομμύρια Ιταλοί», πρόσθεσε ο γραμματέας της Λέγκα.\nΗ κύρια αναφορά του είναι στις ενώσεις βιομηχάνων και βιοτεχνών, οι οποίες κατηγόρησαν την κυβέρνηση ότι δεν στηρίζει με αποφασιστικό τρόπο, την οικονομική ανάπτυξη.\n«Έχουμε ανάγκη την ταυτότητα και την ψυχή, τις οποίες κάποιοι έχασαν εξαιτίας της παγκοσμιοποίησης», ολοκλήρωσε ο Ιταλός υπουργός Εσωτερικών, ο οποίος θεωρεί ότι οι άμεσες προτεραιότητες είναι «ο αμοιβαίος σεβασμός, η εργασία και η πρόοδος».\nΤζόκερ – Κλήρωση 1973 (09/12)\nΚλήρωση Τζόκερ: Περισσότερα από 2.800.000 ευρώ μοιράζει στην αποψινή κλήρωση το τυχερό παιχνίδι του ΟΠΑΠ σε όποιον καταφέρει να μαντέψει σωστά τους 5+1 τυχερούς αριθμούς\nΟι τυχεροί αριθμοί που έβγαλε η κληρωτίδα της αποψινής (09/12) κλήρωσης είναι οι: 4, 7, 25, 28, 35 και Τζόκερ ο αριθμός 20.\nΝέες αποκαλύψεις-Ανατροπή στο στυγερό έγκλημα\nΝέες αποκαλύψεις έρχονται στο φως της δημοσιότητας σχετικά με την δολοφονία της 21χρονης Ελένης Τοπαλούδη στη Ρόδο.\nΑυτόπτης μάρτυρας κατήγγειλε με κατάθεσή της στις Λιμενικές αρχές ότι υπήρχε και τρίτο άτομο που εμπλέκεται στην υπόθεση.\nΗ γυναίκα δήλωσε ότι είδε τους δράστες από το κατάστημα όπου εργάζεται. «Είδα δύο άτομα να προχωρούν στο σημείο όπου βρισκόταν το αμάξι και ένα τρίτο άτομο να μένει μέσα στο αμάξι. Οι δύο πέρασαν μπροστά από τα μαγαζιά τα οποία ήταν κλειστά εκείνη την ώρα» κατέθεσε.\nΑλλά και ένας ακόμη αυτόπτης μάρτυρας που κατέθεσε στο Λιμενικό, δήλωσε ότι υπήρχε και τρίτο άτομο στο λευκό βανάκι.\n«Είδα στο πεζοδρόμιο, δίπλα στο ξενοδοχείο, παρκαρισμένο ένα λευκό φορτηγάκι με τρία άτομα. Ηταν τα άτομα τα οποία είδα στις ειδήσεις. Τον έναν τον ήξερα».\nΔείτε το βίντεο από το ρεπορτάζ του ΣΚΑΙ:\nΟ πατέρας της φοιτήτριας καταγγέλλει κυκλώματα που «εκβιάζουν και βιάζουν»\nΤην ίδια ώρα, ο πατέρας της 21χρονης φοιτήτριας που δολοφονήθηκε στο νησί απηύθυνε έκκληση να εξαρθρωθεί το «κύκλωμα» ή τα «κυκλώματα» που εκμεταλλεύονται κορίτσια που έρχονται στη Ρόδο για να σπουδάσουν από απομακρυσμένες περιοχές της χώρας.\nΟ πατέρας της άτυχης Ελένης Τοπαλούδη ξέσπασε χθες σε δηλώσεις του στη «Ροδιακή», επισημαίνοντας μεταξύ άλλων ότι στο νησί δρα ανεξέλεγκτα ένα κύκλωμα που εκβιάζει, βιάζει και απειλεί νεαρά κορίτσια.\nΗ υπόθεση ανοίγει εκ των πραγμάτων νέο κύκλο ερευνών από τις διωκτικές και εισαγγελικές αρχές της περιοχής, ενώ ήδη σύμφωνα με τις πληροφορίες έχουν παρθεί καταθέσεις από συμφοιτήτριες της 21χρονης, οι οποίες και αξιολογούνται από τις αρμόδιες αρχές.\nΤην ίδια ώρα και ο δικηγόρος της οικογένειας κ. Αλέξης Κούγιας με δηλώσεις του στη «Ροδιακή» αναφέρεται σε στοιχεία που υπάρχουν στη δικογραφία και αφορούν καταθέσεις συμφοιτητριών της άτυχης Ελένης, για τις οποίες, όπως τόνισε, «στο μέλλον να πρέπει να πούμε άλλα πράγματα».\nΟ πατέρας της φοιτήτριας, Ιωάννης Τοπαλούδης, κληθείς να σχολιάσει την απόφαση της προφυλάκισης των δύο κατηγορουμένων για την άγρια δολοφονία της κόρης του, την χαρακτήρισε «λίγο έως πολύ αναμενόμενη».\nΩστόσο, πρόσθεσε πως «είναι μία δικαίωση -έστω- ώσπου να υπάρξει τελεσίδικη απόφαση. Πιστεύω ότι είναι μία ηθική δικαίωση και για την οικογένειά μου και για την ψυχούλα της κόρης μου», τόνισε.\nΜίλησε όμως και για «κυκλώματα» που υπάρχουν στο νησί της Ρόδου, λέγοντας χαρακτηριστικά:\n«Τώρα δεν ξέρω τι άλλα “κυκλώματα” πιθανόν να υπάρχουν στη Ρόδο τα οποία προσπαθούν να πλησιάσουν κοριτσάκια τέτοιας ηλικίας. Και έχω ακούσει, μου έχουν μεταφέρει, ότι έχουν γίνει και άλλες απόπειρες, δεν ξέρω αυτό θα το διασταυρώσετε εσείς. Αλλά είναι κρίμα και άδικο να χάνονται τέτοιες ζωές! Να βιάζονται και εκβιάζονται κοριτσάκια σαν την κόρη μου τα οποία στέλνονται μόνα τους να σπουδάζουν στο όμορφο νησί μας», είπε χαρακτηριστικά ο κ. Τοπαλούδης, και πρόσθεσε:\n«Και ειλικρινά όχι μόνο αυτοί οι άνθρωποι σπιλώνουν την ψυχούλα της κόρης μου, αλλά αμαυρώνουν και την προσπάθεια των Ροδιτών και της συντριπτικής τους πλειοψηφίας, οι οποίοι μας αγκάλιασαν μαζί με τον αδελφό μου όταν ήμασταν αυτές τις ημέρες με τον καλύτερο τρόπο. Να σας πως τι; Ότι οι άνθρωποι που ήρθαν από τη μεταφορική και κουβαλούσαν τα πράγματα της κόρης μου, έκλαιγαν; Στο ξενοδοχείο ο άνθρωπος δεν πήρε χρήματα είναι λέει, το ελάχιστο δυνατόν, έκλαιγαν όλες οι γυναίκες περισσότερο από εμένα, άνθρωποι απλοί που μας συναντούσαν στο δρόμο μας λυπούνταν;».\n«Άρα λοιπόν πρέπει όλη η κοινωνία της Ρόδου να προσπαθήσει κάποιο “απόστημα” που ενδεχομένως δεν ξέρω αν είναι ένα ή περισσότερα, αυτό το “απόστημα”, αυτό το “κύκλωμα” που βιάζει και εκβιάζει αθώα κορίτσια όπως το δικό μας, τα οποία εκμεταλλεύονται αυτοί οι άνθρωποι κατά το χειρότερο τρόπο γιατί ίσως και να απειλούν τις ζωές τους, ίσως με τα βίντεο ίσως δεν ξέρω τι, φοβούνται και ειδικά αυτά που είναι συνεσταλμένα φοβούνται να μιλήσουν και στους γονείς του.\nΕιλικρινά θέλω να πω να προσέχουν οι γονείς των παιδιών αυτής της ηλικίας πάρα πολύ όταν τα στέλνουν σε μέρη μακρινά. Και η τελική δικαίωση θα είναι δικαίωση όχι μόνο για την ψυχή της κόρης μου και ολόκληρη την οικογένειά μου αλλά για ολόκληρο το νησί», είπε ο πατέρας της 21χρονης Ελένης.\nΟ ίδιος, μίλησε επίσης και για τα κακόβουλα σχόλια που ορισμένοι ανήρτησαν σε σελίδες κοινωνικής δικτύωσης λέγοντας χαρακτηριστικά:\n«Ειλικρινά εγώ δεν δίνω σημασία σε τέτοιου είδους μυθεύματα –όχι δημοσιεύματα και αναρτήσεις- γιατί γνωρίζω ποια ήταν η κόρη μου και ο κόσμος γνώρισε ποια είναι η οικογένειά μου. Σας είπα και πριν, κάποια κοριτσόπουλα σαν το δικό μου βιάζονται και εκβιάζονται και απειλούνται να προσέχουν ειδικά τα κορίτσια στην κοινωνία της Ρόδου τα οποία είναι και από απομακρυσμένες περιοχές. Πρέπει όλη η κοινωνία της Ρόδου να βοηθήσει αυτό το “κύκλωμα” ή αυτά τα “κυκλώματα” να εξαρθρωθούν! Έτσι θα ησυχάσει και η ψυχή της κόρης μου και ολόκληρο το νησί».\nΣε κάθε περίπτωση ο πατέρας της άτυχης Ελένης, άφησε ανοιχτό το ενδεχόμενο προσφυγής τους στη Δικαιοσύνη κατά ατόμων που αμαύρωσαν το όνομα της κόρης του με τα σχόλια τους και όπως είπε «ήδη οι δικηγόροι έχουν κινηθεί και προς αυτή την κατεύθυνση».\nΈνας επίλογος και μια ταφόπλακα…\nΣτις σημερινές συνθήκες που επικρατούν, μετά και τη “γενναία διαπραγμάτευση” των Τσίπρα-Τσακαλώτου, την φορολογική αφαίμαξη που προκάλεσαν για να καλυφθούν οι αριστερές δανειακές ανάγκες του δημοσίου, τη διατήρηση της υψηλής ανεργίας και του βάναυσου κουρέματος, όχι του χρέους, αλλά μισθών και συντάξεων, δεν μπορεί κανείς να καμουφλάρεται πίσω από τους στρατηγικούς κακοπληρωτές προκειμένου να παραδώσει άνευ όρων την περιουσία των πολιτών στο σφυρί του δημοσίου ή των τραπεζών.\nΚάτι τέτοιο δεν θα είναι αρνητικό μόνο για την κοινωνική συνοχή που έχει ήδη διαρραγεί μετά τα όσα έχουν συμβεί μέχρι σήμερα, αλλά θα κατακρημνίσει εκ νέου την αγορά ακινήτων, επ’ ωφελεία των πολύ λίγων που θα αξιοποιήσουν μαζικά τις νέες “ευκαιρίες”, διευρύνοντας περαιτέρω την οικονομική και περιουσιακή ανισότητα των πολιτών.\nΗ κυβέρνηση ΣΥΡΙΖΑ-ΑΝΕΛ δεν θέλησε ποτέ να καταθέσει ως όφειλε, μία ολοκληρωμένη νομοθετική ρύθμιση επί των “κόκκινων δανείων”, όπως προβλεπόταν από το… ολόδικό τους το 3ο Μνημόνιο, το οποίο ρητά προέβλεπε: ο νόμος, που πρέπει να προωθηθεί, μεταξύ άλλων, θα περιγράφει με σχετική ακρίβεια την εξωδικαστική επίλυση των διαφορών μεταξύ τραπεζών και οφειλετών, αλλά δεν θα αναφέρει πουθενά επιλογές απομείωσης των οφειλών των δανείων.\nΑυτές οι επιλογές δεν αναφέρονται ούτε στο Μνημόνιο που υπέγραψε η κυβέρνηση, ούτε αντίστοιχα στην οδηγία της ΕΚΤ. Ο νόμος θα έπρεπε να βασιστεί, αφενός στην τεχνική μελέτη του ΤΧΣ και αφετέρου στο συμπληρωματικό τεχνικό μνημόνιο που υπογράφηκε στις 16 Ιουνίου 2016. Έπρεπε γενικά, κάτι να γίνει.., κάτι να νομοθετηθεί υπέρ των γονατισμένων πολιτών, για να μπορέσουν να διατηρήσουν την 1η τους κατοικία, έστω και εις βάρος των τραπεζών, οι οποίες έχουν ήδη στηριχθεί, όμως πάλι εις βάρος των πολιτών…\nΕιπώθηκαν πολλά, δόθηκε πληθώρα υποσχέσεων με ακόμα περισσότερες κορώνες, παίχθηκαν απίστευτες παραστάσεις από καλούς ηθοποιούς του χειρίστου είδους πολιτικών αλμπάνηδων και φθάσαμε σήμερα στο να καταργείται και ο νόμος Κατσέλη, που έστω έδινε κάποια ελπίδα στους φοβισμένους Έλληνες, για το κεραμίδι πάνω απ’ το κεφάλι τους…\nΚάτι λιγότερο από ένας μήνας έχει απομείνει έως ότου λήξει η ισχύ του νόμου Κατσέλη και στο παζάρι που έχει ήδη ξεκινήσει για το τι θα γίνει από την 1η Ιανουαρίου 2019 τα σενάρια που πιθανολογούνται είναι δύο.\n– Το πρώτο αφορά στην παράταση του νόμου για ένα μεταβατικό διάστημα κάποιων μηνών μέχρι να αλλάξει το πλαίσιο και να θεσπιστεί ένα νέο, με διάρκεια όμως έως το τέλος του 2019.\n– Το δεύτερο σενάριο είναι, οι θεσμοί να απορρίψουν το μεταβατικό στάδιο ακόμα και με αυστηρότερα κριτήρια και από 1ης Ιανουαρίου 2019 να μην υπάρχει πλέον κανένα πλαίσιο προστασίας για την πρώτη κατοικία των Ελλήνων.\nΈτσι, απέναντι στις πιέσεις των θεσμών η κυβέρνηση προσπαθεί να καταστρώσει τη γραμμή άμυνάς της, για να προσπαθήσει να γλιτώσει την περικοπή σε εισοδηματικά και περιουσιακά κριτήρια που ισχύουν σήμερα στο νόμο Κατσέλη και να πειστούν οι δανειστές, να παραταθεί χωρίς αλλαγές για ακόμα ένα χρόνο. Με τον χρόνο όμως να πιέζει ασφυκτικά και τις αποφάσεις να πρέπει να ληφθούν άμεσα, η κυβέρνηση συγκεντρώνει τα στοιχεία με τα οποία θέλει να αποδείξει, ότι οι αιτήσεις για την ένταξη στο νόμο Κατσέλη μειώνονται σταθερά, αν και όπως διαφαίνεται, πλέον μοιάζει αδύνατο να μην υπάρξει “ψαλίδισμα βαρύ” στα σημερινά όρια τα οποία προβλέπει ο νόμος.\nΌλα για την καρέκλα λοιπόν κύριοι του ΣΥΡΙΖΑ και των ΑΝΕΛ… Σαν σήμερα το 2013 θυμάμαι, που ο Τσίπρας υποσχόταν την απαγόρευση πώλησης των κόκκινων δανείων στα ξένα funds.\nΟι προγραμματισμένοι πλειστηριασμοί πλέον είναι 25.000 μέχρι τον Ιούνιο… και κανείς δεν ξέρει τίποτε για το μέλλον και τις βουλές της απίστευτης παρέας της Κουμουνδούρου…\n*Ο κ. Θοδωρής Γιάνναρος είναι Μοριακός Βιολόγος, τ. Διοικητής του Νοσοκομείου “Ελπίς”, & Μέλος του “Τομέα Υγείας” της Νέας Δημοκρατίας\nΕπιδείνωση του καιρού-Πρόγνωση Καιρού Ελλάδος 10/12/2018\nΕπιδείνωση θα παρουσιάσει ο καιρός αύριο Δευτέρα στην χώρα μας..\nΒροχές και καταιγίδες σε μεγάλο τμήμα αυτής και λίγα χιόνια στα βόρεια ορεινά. Αιτία στέκεται η νέα ατμοσφαιρική διαταραχή που προέρχεται από τη ΒΔ Ευρώπη και θα κινείται προς τη χώρα μας συνδυασμένη με ένα βαρομετρικό χαμηλό στην περιοχή του β. Αιγαίου. Ισχυροί έως θυελλώδεις θα είναι αύριο και οι νοτιάδες οι οποίοι από το μεσημέρι και μετά θα γυρίσουν σε βοριάδες και θα ρίξουν απότομα τη θερμοκρασία από την Τρίτη και μετά.\nΑναλυτικά λοιπόν, από τις πρώτες πρωινές ώρες περιμένουμε αυξημένη συννεφιά στα δυτικά οπότε θα εκδηλωθούν βροχές και καταιγίδες στο Ιόνιο, την Ήπειρο, την δυτική και κεντρική Στερεά και την Πελ/νησο. Τα φαινόμενα σταδιακά θα παρουσιάσουν ύφεση στις προαναφερθείσες περιοχές και θα μετατοπιστούν στην Κρήτη, το ανατολικό Αιγαίο και τα Δωδεκάνησα όπου θα έχουν τοπικά έντονο χαρακτήρα. Λίγα χιόνια θα πέσουν το πρωί στα βόρεια ορεινά.\nΟι άνεμοι θα πνέουν στο Ιόνιο από ΒΔ διευθύνσεις 5-6b. (στο νότιο Ιόνιο η ένταση των ανέμων θα φτάσει τα 7b.) με μικρή εξασθένιση το βράδυ. Στο Αιγαίο οι άνεμοι αρχικά θα πνέουν από ΔΝΔ διευθύνσεις 5-7b., σταδιακά όμως θα στραφούν σε ΒΔ με μικρή εξασθένιση.\nΗ θερμοκρασία σε σταδιακή πτώση από τα βόρεια.\nΣτον νομό Αττικής αύριο Δευτέρα περιμένουμε αυξημένη συννεφιά κυρίως τις μεσημβρινές ώρες ενώ υπάρχει το ενδεχόμενο πρόσκαιρων βροχών κυρίως στα δυτικά και βόρεια του νομού. Δεν αποκλείεται να δούμε και κάποια ηλεκτρικά αύριο περιμετρικά του νομού. Οι άνεμοι θα πνέουν αρχικά από ΝΔ διευθύνσεις 3-4b., στρεφόμενοι σταδιακά σε ΒΔ. Η θερμοκρασία θα κυμανθεί από 10 – 15 βαθμούς Κελσίου.\nΣτην περιοχή της Θεσσαλονίκης αύριο Δευτέρα περιμένουμε αρχικά αυξημένη συννεφιά που ίσως δώσει κάποια ασθενή φαινόμενα και ηλιοφάνεια από το μεσημέρι και μετά. Οι άνεμοι θα πνέουν από ΒΔ διευθύνσεις 4-5b. H θερμοκρασία θα κυμανθεί από 5 – 11 βαθμούς Κελσίου.\nΕπιμέλεια: Γιάννης Μπουσάκας(greece_12345) , Moυδούρης Θωμάς(tom13)\nΗ Κομισιόν απάντησε με χιούμορ σε τρολ ελληνική ιστοσελίδα για τα… μελομακάρονα\nΟι διαχειριστές του λογαριασμού της αντιπροσωπείας της Ευρωπαϊκής Επιτροπής στην Ελλάδα στο Twitter απέδειξαν ότι διαθέτουν χιούμορ και δεν δίστασαν να απαντήσουν σε γνωστή τρολ ιστοσελίδα.\nΗ Κομισιόν αποφάσισε να απαντήσει στην ιστοσελίδα «Το Κουλούρι», γνωστή για το αστείρευτο χιούμορ και τις τρολιές της, για ένα άρθρο για τα μελομακάρονα.\nΣε ανάρτησή του «Το Κουλούρι» έγραψε με χιούμορ πως η Κομισιόν σκέφτεται «να επιτρέπεται η κατανάλωση μελομακάρονων και μετά το πέρας των εορτών».\nΟ λογαριασμός της Κομισιόν στην Αθήνα δεν το άφησε ασχολίαστο, εξηγώντας πως χρειάζεται ένα εκατομμύριο υπογραφές από επτά κράτη μέλη για να νομοθετηθεί η παραγωγή μελομακάρονων όλο το χρόνο!\n«Κουλούρι αν μαζέψετε 1εκ υπογραφές πολιτών από 7 κράτη μέλη, η ΕΕ μπορεί να νομοθετήσει την παραγωγή μελομακάρονων ΟΛΟ τον χρόνο. Δεν κάνουμε πλάκα. Στην @EEAthina θα φάμε όσα μας επιτρέψουν οι γιατροί! Καλές γιορτές!», αναφέρει.\nGoogle: 22 malware εφαρμογές αφαιρέθηκαν από το Play Store.. Δείτε αν έχετε μολυνθεί!\nΑνησυχητική είναι η είδηση οτι 22 εφαρμογές στο Play Store αφαιρέθηκαν από την Google – ΑΜΕΣΑ – επειδή περιείχαν malware λογισμικό για ψεύτικες διαφημίσεις\nΙδιαίτερη εντύπωση έχει προκαλέσει η είδηση ότι η Google αφαίρεσε από το Play Store σήμερα 22 εφαρμογές που περιείχαν κακόβουλο λογισμικό, το οποίο «ξεγελούσε» διαφημιζόμενες εταιρίες, προκαλώντας ψεύτικα κλικ σε διαφημίσεις τους, για να παράγουν έσοδα στους προγραμματιστές.\nΣε απλά λόγια, οι συγκεκριμένες εφαρμογές χρησιμοποιούσαν ειδικό λογισμικό που τις μεταμφίεζε σε πληθώρα άλλων apps, τα οποία «καλούσαν» διαφημίσεις μέσα από έναν server, και χρησιμοποιούσαν κάθε άγγιγμα των κατόχων στην οθόνη των κινητών σαν δήθεν τυχαίο κλικ πάνω σε κάποια διαφήμιση! Για να μην γίνουν αντιληπτές από τους χρήστες των Android smartphones, «έτρεχαν» μέσα από ένα κρυμμένο παράθυρο browser (μεγέθους 0x0 pixels) και λειτουργούσαν ανεξάρτητα από το αν η εφαρμογή «έτρεχε» ή όχι!\nΟι εφαρμογές είναι οι ακόλουθες:\nΤο… κακό της υπόθεσης είναι ότι όλες μαζί έχουν πάνω από 2 εκατομμύρια downloads (!) στο Play Store, ενώ η μόνη ένδειξη ότι κάτι πήγαινε «στραβά» στο κινητό που είχε «μολυνθεί» ήταν αυξημένη κατανάλωση δεδομένων και μπαταρίας! Σημειώστε ότι οι αντίστοιχες εκδόσεις των εφαρμογών για iOS – ΔΕΝ είναι μολυσμένες. Αν έχετε εγκαταστήσει κάποια από αυτές τις εφαρμογές λοιπόν στο Android κινητό σας, απεγκαταστήστε τες ΑΜΕΣΑ.\nΤραγωδία – Νεκρό κορίτσι 6,5 ετών στο χωριό Κάμπος της Πηνείας\nΣτο πένθος βυθίστηκε το χωριό Κάμπος της Πηνείας μετά το χαμό ενός κοριτσιού μόλις 6,5 ετών, το απόγευμα του Σαββάτου.\nΣύμφωνα με πληροφορίες του ilialive.gr το κοριτσάκι που φέρεται να έπασχε από αυτοάνοσο νόσημα, το οποίο σε εξαιρετικά σπάνιες περιπτώσεις θα μπορούσε να επιδεινώσει την κατάσταση της ασθενούς.\nΤο κοριτσάκι σε μια στιγμή αδιαθεσίας φέρεται να υπέστη εισρόφηση. Μεταφέρθηκε εσπευσμένα στο Κέντρο Υγείας Σιμόπουλου στις 18:30 και μετά από 50 λεπτά, στις 19:20 το απόγευμα του Σαββάτου, κατέληξε.\nΑναμένεται ιατροδικαστική εξέταση για να φωτίσει τα αίτια της τραγωδίας.\nΚρήτη:Δυστυχώς δεν τα κατάφερε ο μικρός\nΔυστυχώς δεν τα κατάφερε ο μικρός που το απόγευμα του Σαββάτου διακομίστηκε στην Μονάδα Εντατικής Θεραπείας του ΠΑΓΝΗ.\nΔεν τα κατάφερε ο 8χρονος που από το Σάββατο νοσηλευόταν στην Μονάδα Εντατικής Θεραπείας του ΠΑΓΝΗ. Όπως μετέδωσε η ΕΡΤ, ο άτυχος μικρός, που βρισκόταν μαζί με μέλος της οικογενείας του στο σπίτι του στα Χανιά, όταν άρχισε να αισθάνεται έντονη δυσφορία, εξέπνευσε σήμερα το πρωί.\nΟι πρώτες ενδείξεις συνέτειναν στο ότι είχε υποστεί ανακοπή με αποτέλεσμα να ειδοποιηθεί το ΕΚΑΒ, που τον παρέλαβε και τον μετέφερε στο νοσοκομείο Χανίων.\nΟι γιατροί από την πρώτη στιγμή βρέθηκαν στο πλευρό του τον ανένηψαν και τον σταθεροποίησαν ενώ στη συνέχεια έκριναν πως είναι απαραίτητη η μεταφορά του στο Ηράκλειο.\nΤο παιδί, η κατάσταση της υγείας του οποίου κρινόταν σοβαρή από τους γιατρούς, τελικά δεν τα κατάφερε και εξέπνευσε τις πρωινές ώρες της Κυριακής.


Αντιπαράθεση κοινοβουλευτικών εκπροσώπων ΝΔ και ΣΥΡΙΖΑ στη Βουλή - Sportlive.gr\nΤο κλίμα πυροδοτήθηκε όταν ο κ. Ξανθός επέκρινε τις θετικές αναφορές που είχε κάνει ο κ. Λιβανός προς την Ελληνική Λύση, για τη στάση της σε ότι αφορά το νομοσχέδιο για τις διαδηλώσεις, τονίζοντας ότι ο κοινοβουλευτικός εκπρόσωπος της ΝΔ “παραγνώρισε ότι είναι το κόμμα που ταϊζει το τέρας του εθνικισμού, της πατριδοκαπηλείας, του ρατσισμού και της ξενοφοβίας”. “Η Αριστερά δεν είχε πέσει ποτέ στο πολιτικό βούρκο και στη πολιτική σήψη σε αυτή τη χώρα. Δεν είχε ποτέ σχέση με παρακράτος και παρακρατικές μεθόδους, αλλά αντίθετα υπήρξε θύμα τους”, πρόσθεσε ο κ. Ξανθός προκαλώντας την έντονη αντίδραση του κ. Λιβανού.\n“Απάντησα με τον δικό μου τρόπο στον αρχηγό της Ελληνικής Λύσης κ. Βελόπουλο, χωρίς να ακολουθήσω το ύφος του. Θα μας επιτρέψετε να έχουμε και το δημοκρατικό πνεύμα και το κοινοβουλευτικό ήθος όταν κάποιοι κάνουν κάτι σωστό να μπορούμε να το λέμε. Δεν θα μας απαγορεύσετε εσείς να εκτιμάμε κάτι αν είναι σωστό η λάθος. Θα μας επιτρέψετε να έχουμε την άποψη μας”, αντέτεινε ο κ. Λιβανός, ενώ άφησε αιχμές για τη στάση του ΣΥΡΙΖΑ στην υπόθεση Novartis:\n“Σε όσα είδαν το φως τις τελευταίες μέρες και τη συζήτηση που γίνεται παντού, δεν θα έπρεπε να λέτε ότι θέλετε να τελειώνουμε γρήγορα και εύκολα. Δεν τελειώνει αυτή η υπόθεση γρήγορα και εύκολα για το παρακράτος. Δεν είναι προς το συμφέρον και της παράταξής σας. Είπατε ότι η Αριστερά ήταν θύμα του παρακράτους. Για ποια Αριστερά μιλάτε; Του Καμμένου; που συνεργάζεται με Παπαγγελόπουλο; Της Αριστεράς που υιοθετεί “ντηλς”, διευθετήσεις με επιχειρηματίες, τα μαγαζιά και τα παραμάγαζα, ή αναφέρεστε στην Αριστερά του Λεωνίδα Κύρκου και του Νίκου Κωνταντόπουλου, στην Αριστερά του ήθους και των αξιών; Αν θέλετε αυτή την αριστερά ανοίχτε αυτή τη συζήτηση, κάντε την αυτοκάθαρσή σας και βοηθήστε όλο το σύστημα να αυτοκαθαρτεί. Ο κ. Κωνσταντόπουλος έκανε μια χρήσιμη για τη δημοκρατία μας παρέμβαση. Με το να φωνάζετε, δείχνετε ότι εκτίθεστε και παρασύρεστε. Αντισταθείτε στο πολιτικό βούρκο κάποιων στελεχών σας και κοιτάξτε να υπηρετήσετε το θεσμικό σας ρόλο ως αξιωματική αντιπολίτευση. Γιατί εκτός από μια καλή και καθαρή κυβέρνηση, ο τόπος χρειάζεται και μια καθαρή και καλή αντιπολίτευση”, υπογράμμισε ο κ. Λιβανός.\n“Μαθήματα κοινοβουλευτικού ήθους και θεσμικής υπευθυνότητας, σοβαρότητας και προσήλωσης στη δημοκρατία δεν δεχόμαστε. Και τουλάχιστο προκαλείτε όταν μας εγκαλείται εμάς σε μια υπόθεση που έχει αποδειχθεί ότι ήταν απολύτως σκανδαλώδη, αλλά που εσείς δεν αναλάβατε ούτε καν την πολιτική ευθύνη” ανταπάντησε ο Αν. Ξανθός.\n“Εμείς σε αυτή την υγειονομική και κοινωνική κρίση αποδείξαμε και σοβαρότητα και υπευθυνότητα. Δεν καθόμασταν να προσμετράμε τους νεκρούς από ιλαρά και ιούς, όότι κάνατε εσείς όταν ήσασταν αντιπολίτευση. Αυτή ήταν μια τοξική αντιπολιτευτική ρητορική της ΝΔ. Οι αήθεις αυτές συμπεριφορές δεν ήταν ποτέ της Αριστεράς, σε αυτό τον τόπο, σε όλη την ιστορική της διαδρομή. Και μην έχετε καμία αμφιβολία ότι με συλλογικό και αλληλέγγυο τρόπο θα περιφρουρήσουμε το ηθικό πλεονέκτημα της πολιτικής εντιμότητας, της χρηστής διαχείρισης. Αυτό κανείς δεν το αμφισβητεί. Θα υπερασπιστούμε με ένα πρόγραμμα αξιών τη κοινωνία και τον κόσμο της εργασίας, που θα είναι τα μεγάλα θύματα αυτής της οικονομικής κρίσης που διαγράφεται μπροστά μας”, συμπλήρωσε ο κοινοβουλευτικός εκπρόσωπος του ΣΥΡΙΖΑ.\nΝίκη Βόλου: Συγκεντρώνει είδη πρώτης ανάγκης για τους...


Με «ούριο» «άνεμο» το πανελλήνιο πρωτάθλημα ιστιοπλοΐας | politischios.gr\nΜε «ούριο» «άνεμο» το πανελλήνιο πρωτάθλημα ιστιοπλοΐας\nΜε σύμμαχο τον καιρό και τον «καλό» άνεμο τα πληρώματα της ιστιοπλοϊας έδωσαν χθες σπουδαίες μάχες, στο στενό ανάμεσα στη Χίο και το Τσεσμέ.\nΟ Θανάσης Μπαξεβάνης κυβερνήτης του σκάφους BAXIMUS δήλωσε ότι στο Πανελλήνιο Πρωτάθλημα συμμετέχουν μερικά από τα καλύτερα σκάφη στην Ελλάδα και ο αγώνας θα έχει με μεγάλο ανταγωνισμό. «Τα μποφόρ τα περιμέναμε, Χίος είναι, όλοι οι ιστιοπλόοι που είναι εδώ είναι πάρα πολύ δυνατοί. Θα κάνουν αυτό που πρέπει , ο ανταγωνισμός είναι πολύ υψηλού επιπέδου, εύχομαι να τον απολαύσουν όλοι και το Πανελλήνιο να αφήσει στο νησί μια παρακαταθήκη και να γίνει το έναυσμα να έλθουν στη θάλασσα νέα παιδιά».\nΟ Νίκος Κλαδιάς από το σκάφος NEMESIS ανέφερε ότι για τη Χίο είναι μεγάλη επιτυχία που φιλοξενεί τέτοιου είδους διοργάνωση. «Είμαστε ένα ακριτικό νησί και η φιλοξενία μιας τέτοιας οργάνωσης μόνο θετικά αποτελέσματα έχει. Το νησί αυξάνει “τους πόντους του” και έχει πολλά περιθώρια να αυξήσει ακόμη περισσότερο το θαλάσσιο τουρισμό, ειδικά στην ιστιοπλοΐα, η οποία είναι η πιο οικολογική μορφή τουρισμού που μπορεί να εμπιστευθεί κάποιος σήμερα».\nΤο Πανελλήνιο Πρωτάθλημα συνεχίζεται σήμερα με αγώνες όρτσα – πρίμα και θα ολοκληρωθεί την Παρασκευή με την Τελετή Λήξης.


ΠΡΟΚΗΡΥΞΗ ΣΥΜΜΕΤΟΧΗΣ Αγώνες Ιστορικής Μνήμης Νέα Σμύρνη PDF Free Download\nDownload "ΠΡΟΚΗΡΥΞΗ ΣΥΜΜΕΤΟΧΗΣ Αγώνες Ιστορικής Μνήμης Νέα Σμύρνη 2016"\n1 ΠΡΟΚΗΡΥΞΗ ΣΥΜΜΕΤΟΧΗΣ Αγώνες Ιστορικής Μνήμης Νέα Σμύρνη Οκτωβρίου 2016 Αγώνες: 10 χλμ., 5 χλμ., 2,5 χλμ. και ΑμεΑ Ο Πολιτιστικός Οργανισμός σε συνεργασία με το Τμήμα Αθλητισμού του Δήμου Νέας Σμύρνης, τον Πανιώνιο Γ.Σ.Σ, τον Σύλλογο Αθλουμένων Φίλων του Άλσους Νέας Σμύρνης (ΣΑΦΑΝΣ), το Τμήμα Νεότητας Νέας Σμύρνης του Ελληνικού Ερυθρού Σταυρού (ΕEΣ) και υπό την Αιγίδα του ΣΕΓΑΣ, διοργανώνει και προσκαλεί: στην 2η Αθλητική Διοργάνωση «Αγώνες Ιστορικής Μνήμης Νέα Σμύρνη 2016», NEA SMYRNI HISTORIC RUN την Κυριακή 2 Οκτωβρίου Οι Αγώνες σε Δημόσια Οδό περιλαμβάνουν: Αγώνα 10 χλμ., αγώνα 5χλμ. (δυναμικό βάδισμα) και αγώνα 2,5χλμ για όλους ΑμεΑ, SOH. 1\n2 Όλες οι διοργανώσεις θα διεξαχθούν σύμφωνα με τους παρακάτω όρους: 1. ΗΜΕΡΟΜΗΝΙΑ ΑΓΩΝΑ Κυριακή, 2 Οκτωβρίου ΑΦΕΤΗΡΙΑ - ΤΕΡΜΑΤΙΣΜΟΣ Οι διαδρομές των 10 χλμ. και 5 χλμ. έχουν αφετηρία και τερματισμό στον οριοθετημένο χώρο μπροστά στην Πλατεία Νέας Σμύρνης (άγαλμα Ελευθερίου Βενιζέλου) επί της Λεωφόρου Ελευθερίου Βενιζέλου και περικλείουν εσωτερικά 7 Σταθμούς ΤΡΑΜ. Η διαδρομή των 2,5 χλμ. και ΑμεΑ SOH έχει αφετηρία την διασταύρωση Ομήρου και Ελ. Βενιζέλου και τερματισμό τον οριοθετημένο χώρο μπροστά στην Πλατεία Νέας Σμύρνης (άγαλμα Ελευθερίου Βενιζέλου). 3. ΣΤΟΙΧΕΙΑ ΑΓΩΝΑ xλμ.: Ώρα Εκκίνησης: 09:00 Περιγραφή της διαδρομής: Η διαδρομή των 10 χλμ. περιλαμβάνει 2 γύρους (Loop) της διαδρομής των 5 χλμ. Οι βασικοί άξονες της διαδρομής είναι: εκκίνηση (Πλατεία Νέας Σμύρνης), Λεωφόρος Ελ. Βενιζέλου ( προς Παλαιό Φάληρο), αναστροφή (στην διασταύρωση με την Αχιλλέως), Λεωφόρος Ελ. Βενιζέλου ( προς Αθήνα), αναστροφή ( μετά το Άλσος) οδός Αιγαίου, τερματισμός Πλατεία Νέας Σμύρνης. Αναλυτικές πληροφορίες και χάρτη με τη διαδρομή μπορείτε να βρείτε στο επίσημο site της διοργάνωσης: Εκκίνηση: από το Άγαλμα του Ελευθερίου Βενιζέλου, Πλατεία νέας Σμύρνης, επί της Λεωφόρου Ελευθερίου Βενιζέλου. Οι δρομείς συμπληρώνουν την πρώτη από τις δυο στροφές διαδρομής. Με την 2 η επανάληψη της παραπάνω περιγραφής και τη συμπλήρωση και του 2 ου γύρου (Loop) και ενώ διατρέχουν την Λεωφόρο Ελευθερίου Βενιζέλου για δεύτερη φορά, τερματίζουν μπροστά στο άγαλμα του Ελευθερίου Βενιζέλου στην Πλατεία Νέας Σμύρνης χλμ.: Ώρα Εκκίνησης: 10:45 Περιγραφή της διαδρομής: Η διαδρομή των 5 χλμ. περιλαμβάνει μία στροφή: εκκίνηση (Πλατεία Νέας Σμύρνης), Λεωφόρος Ελ. Βενιζέλου ( προς Παλαιό Φάληρο), αναστροφή (στην διασταύρωση με την Αχιλλέως), Λεωφόρος Ελ. Βενιζέλου ( προς Αθήνα), αναστροφή ( μετά το Άλσος) οδός Αιγαίου, τερματισμός Πλατεία Νέας Σμύρνης. Εκκίνηση: από το άγαλμα του Ελευθερίου Βενιζέλου, Πλατεία νέας Σμύρνης, επί της Λεωφόρου Ελευθερίου Βενιζέλου. 2\n3 Οι δρομείς με την συμπλήρωση του 1 ου γύρου (Loop) και ενώ διατρέχουν την Λεωφόρο Ελευθερίου Βενιζέλου τερματίζουν μπροστά στο άγαλμα του Ελευθερίου Βενιζέλου στην Πλατεία Νέας Σμύρνης. Αναλυτικές πληροφορίες και χάρτη με τη διαδρομή μπορείτε να βρείτε στο επίσημο site της διοργάνωσης: ,5 χλμ. Δημοτικά Σχολεία: Ώρα Εκκίνησης: 11:45 Περιγραφή της διαδρομής: Η διαδρομή των 2,5 χλμ. περιλαμβάνει τις οδούς: εκκίνηση (Πλατεία Νέας Σμύρνης), Λεωφόρος Ελ. Βενιζέλου (προς Παλαιό Φάληρο), αναστροφή ( στο ύψος της οδού Μήδειας και Μυκάλης), Λεωφόρος Ελ. Βενιζέλου ( προς Αθήνα), αναστροφή (στο ύψος του Άλσους) Πατριάρχου Ιωακείμ, Πλατεία Νέας Σμύρνη, τερματισμός Πλατεία Νέας Σμύρνης. Εκκίνηση: από την Λεωφόρο Ελευθερίου Βενιζέλου και Ομήρου, επί της Λεωφόρου Ελευθερίου Βενιζέλου. Αναλυτικές πληροφορίες και χάρτη με τη διαδρομή μπορείτε να βρείτε στο επίσημο site της διοργάνωσης: : ,5 χλμ. Γενική Κατηγορία: Ώρα Εκκίνησης: 12:15 Περιγραφή της διαδρομής: Η διαδρομή των 2,5 χλμ. περιλαμβάνει τις οδούς: εκκίνηση (Πλατεία Νέας Σμύρνης), Λεωφόρος Ελ. Βενιζέλου (προς Παλαιό Φάληρο), αναστροφή (στο ύψος της οδού Μήδειας και Μυκάλης), Λεωφόρος Ελ. Βενιζέλου (προς Αθήνα), αναστροφή (στο ύψος του Άλσους) Πατριάρχου Ιωακείμ, Πλατεία Νέας Σμύρνη, τερματισμός Πλατεία Νέας Σμύρνης. Εκκίνηση: από την Λεωφόρο Ελευθερίου Βενιζέλου και Ομήρου επί της Λεωφόρου Ελευθερίου Βενιζέλου. Αναλυτικές πληροφορίες και χάρτη με τη διαδρομή μπορείτε να βρείτε στο επίσημο site της διοργάνωσης: : 4. ΔΙΚΑΙΩΜΑ ΣΥΜΜΕΤΟΧΗΣ Για να συμμετάσχει κάποιος στα 10 χλμ. και στα 5 χλμ. θα πρέπει να έχει συμπληρώσει το 12 ο έτος της ηλικίας του. Στον αγώνα δρόμου των 2,5 χλμ. μπορούν να μετέχουν δρομείς όλων των ηλικιών. Ανήλικοι συμμετέχοντες κάτω των 10 δέκα ετών θα πρέπει υποχρεωτικά να συνοδεύονται από τους γονείς ή τους κηδεμόνες τους κατά τη συμμετοχή τους. 3\n4 Στον αγώνα των 5 χλμ. μετέχουν οργανωμένα και οι Μαθητές των Γυμνασίων Λυκείων. Στον αγώνα των 2,5 χλμ. μετέχουν οργανωμένα και οι Μαθητές των Δημοτικών Σχολείων (Δ, Ε και ΣΤ τάξη). 5. ΔΙΑΚΡΙΣΕΙΣ ΕΠΑΘΛΑ 5.1 Διακρίσεις Έπαθλα Έπαθλα (μετάλλιο και δίπλωμα) απονέμονται στους τρεις πρώτους νικητές της γενικής κατάταξης Ανδρών και Γυναικών του κάθε αγώνα δρόμου (10 χλμ., 5χλμ και 2,5 χλμ.). Κύπελλο απονέμεται μόνο στον πρώτο αθλητή και την πρώτη αθλήτρια. Σε όλους τους δρομείς που θα τερματίσουν, θα δοθεί αναμνηστικό μετάλλιο. Οι συμμετέχοντες που θα τερματίσουν στον αγώνα δρόμου της επιλογής τους, θα έχουν τη δυνατότητα να τυπώσουν το Δίπλωμα τους μέσω ειδικής εφαρμογής της διαδικτυακής Πύλης της Διοργάνωσης: Ειδικές Βραβεύσεις Με απόφασή της Ο.Ε. θα απονεμηθούν ειδικές βραβεύσεις στις παρακάτω κατηγορίες: ΑμεΑ - Special Olympics Hellas Μαζικότερες συμμετοχές: Πολυπληθέστερες ομαδικές συμμετοχές Σχολείων, Σωματείων, ΣΔΥ. (Οι βραβεύσεις θα γίνουν στη γιορτή απονομών που θα ακολουθήσει.) 6. ΔΗΛΩΣΕΙΣ ΣΥΜΜΕΤΟΧΗΣ ΤΡΟΠΟΙ ΕΓΓΡΑΦΗΣ ΕΙΔΗ ΕΓΓΡΑΦΗΣ 6.1 Δηλώσεις Συμμετοχής Οι ηλεκτρονικές δηλώσεις συμμετοχής θα πρέπει να πραγματοποιηθούν μέχρι και την Δευτέρα 26 Σεπτεμβρίου 2016 (οι εγγεγραμμένοι μέχρι και την Τετάρτη 21 Σεπτεμβρίου 2016 θα φέρουν στον αριθμό συμμετοχής τους το όνομά τους). Προσοχή: Δεν θα πραγματοποιούνται εγγραφές (ηλεκτρονικές - on line & έντυπες) την εβδομάδα που προηγείται (από 27/09) και την ημέρα του αγώνα. Εγγραφές θα πραγματοποιούνται, εφόσον υπάρχουν διαθέσιμές, αποκλειστικά τις ημέρες λειτουργίας του Κέντρου Εγγραφών. 6.2 Τρόποι Εγγραφής Συμμετοχή μπορείτε να δηλώσετε: α. Με οn-line εγγραφή στην ηλεκτρονική διεύθυνση: 4\n5 β. Αυτοπροσώπως, από την 1 Σεπτεμβρίου στο περίπτερο του αγώνα στο θέατρο του Άλσους Νέας Σμύρνης. 6.3 Είδη Εγγραφής Οι εγγραφές διακρίνονται σε: α. Ατομικές, οι οποίες γίνονται από μεμονωμένα άτομα και β. Ομαδικές, από 6 άτομα και πάνω. Οι ομαδικές εγγραφές αφορούν στην εγγραφή μίας ομάδας τουλάχιστον 6 ατόμων τα οποία θα συμμετέχουν στο ίδιο αγώνισμα (π.χ. 10 χλμ. ή 5 χλμ.). Εγγραφή μίας ομάδας με συμμετοχή των μελών της ομάδας σε διαφορετική ενότητα αγωνισμάτων (π.χ. στα 10 χλμ. και στα 2,5 χλμ.) δεν θα γίνεται δεκτή και δεν θα μπορεί να καταχωρηθεί στο σύστημα των εγγραφών. Οι ομαδικές εγγραφές απευθύνονται σε συλλόγους δρομέων, αθλητικούς συλλόγους, γυμναστήρια, εταιρείες, σχολεία, ιδιωτικούς και δημόσιους οργανισμούς, ταξιδιωτικά γραφεία αλλά και απλές παρέες ανθρώπων που επιθυμούν να συμμετάσχουν ως ομάδα. Κατά την ομαδική εγγραφή θα πρέπει να οριστεί ένας Αρχηγός της Ομάδας ο οποίος μπορεί να συμμετέχει ο ίδιος ως δρομέας-μέλος της ομάδας, αλλά μπορεί να ορισθεί Αρχηγός της Ομάδας και πρόσωπο το οποίο δεν συμμετέχει σε κάποιον αγώνα. Σε κάθε περίπτωση ο Αρχηγός της Ομάδας εκπροσωπεί την ομάδα για διάφορα θέματα στην επικοινωνία με τους διοργανωτές. Οι Ομαδικές εγγραφές γίνονται on-line και αναγνωρίζονται από την δήλωση του ονόματος της Ομάδας στην αντίστοιχη στήλη. γ. Εγγραφές για τον Αγώνα Δρόμου 5χλμ. και 2,5 χλμ. Η εγγραφή για τον αγώνα 5 χλμ. και 2,5 χλμ. είναι απαραίτητη ακόμη και στην περίπτωση που είναι δωρεάν (μαθητές ). Για τους μαθητές η εγγραφή τους είναι δωρεάν εφόσον γίνει ομαδικά μέσα από το σχολείο τους. 7. ΚΟΣΤΟΣ ΣΥΜΜΕΤΟΧΗΣ Το κόστος συμμετοχής για την εγγραφή του κάθε συμμετέχοντα ανά αγώνα, παρουσιάζεται στον παρακάτω πίνακα. Από το ποσό της κάθε εγγραφής αλλά και από το συνολικό ποσό που θα συγκεντρωθεί, το 20%,με απόφαση της Ο.Ε., θα αποδοθεί σε έναν τοπικό κοινωνικό φορέα. 5\n6 ΑΓΩΝΕΣ ΙΣΤΟΡΙΚΗΣ ΜΝΗΜΗΣ ΠΑΡΟΧΕΣ ΣΥΜΜΕΤΟΧΗΣ ΑΝΑ ΔΙΚΑΙΩΜΑ ΕΓΓΡΑΦΗΣ Αγώνας Δρόμου 10χλμ. Αγώνας Δρόμου 5χλμ. Αγώνας Δρόμου 2,5χλμ. ΠΑΡΟΧΕΣ ΚΑΙ ΔΙΚΑΙΩΜΑΤΑ ΣΥΜΜΕΤΟΧΗΣ Ατομικό Ομαδικό Σύλλογοι Δρομέων Ατομικό Ομαδικό Σύλλογοι Δρομέων Μαθητικό Ατομικό Ομαδικό Σύλλογοι Δρομέων Μαθητικό ΒΑΣΙΚΟΣ ΦΑΚΕΛΛΟΣ ΣΥΜΜΕΤΟΧΗΣ Δικαίωμα Συμμετοχής Αριθμός (BIB Number)- Ηλεκτρονική Χρονομέτρηση* Δώρα Χορηγών Έντυπο Ενημερωτικό Υλικό Τσάντα Πλάτης T-Shirt Διοργάνωσης συλλεκτικό Drink Bottle Αναμνηστικό βραχιολάκι & κλειδοθήκη ΥΠΗΡΕΣΙΕΣ ΜΕΤΑ ΤΟΝ ΑΓΩΝΑ Μετάλλιο Τερματισμού Αποτελέσματα στο Διαδίκτυο* Δίπλωμα Συμμετοχής Φωτογραφία Αγώνα* * Η ηλεκτρονική χρονομέτρηση, τα αποτελέσματα στο διαδίκτυο καθώς και η φωτογραφία του αγώνα αφορούν μόνο στους αγώνες δρόμου 10 & 5 χλμ. ** Η δωρεάν εγγραφή των μαθητών αναφέρεται μόνο στην οργανωμένη ομαδική συμμετοχή τους από το σχολείο τους. 7.1 Τρόποι Πληρωμής α. Με κατάθεση On-line μέσω web banking ή ATM ή αυτοπροσώπως στην τράπεζα, ολόκληρου του ποσού συμμετοχής στον τραπεζικό λογαριασμό της Οργανωτικής Επιτροπής. ΠΡΟΣΟΧΗ: τα δικαιώματα της τράπεζας κατά την κατάθεση, βαρύνουν τον συμμετέχοντα. ΣΤΟΙΧΕΙΑ ΤΡΑΠΕΖΙΚΟΥ ΛΟΓΑΡΙΑΣΜΟΥ: ΤΡΑΠΕΖΑ: EUROBANK IBAN: GR Δικαιούχος: Πολιτιστικός Οργανισμός Δήμου Νέας Σμύρνης. β. Με μετρητά, ταυτόχρονα με την αυτοπρόσωπη εγγραφή σας από την 1 Σεπτεμβρίου στο περίπτερο του αγώνα στο θέατρο του Άλσους Νέας Σμύρνης και κατά τη διάρκεια της λειτουργίας του Κέντρου Εγγραφών του αγώνα: Παρασκευή και Σάββατο Το Κέντρο Εγγραφών, θα λειτουργήσει στον Πολυχώρο Γαλαξίας στην Πλατεία νέας Σμύρνης. Για να θεωρηθεί έγκυρη η εγγραφή ενός συμμετέχοντα θα πρέπει να καταβληθεί το ακριβές ποσό της συμμετοχής για τον συγκεκριμένο αγώνα της επιλογής του με έναν από τους τρεις τρόπους πληρωμής, όπως αναφέρονται πιο πάνω, το αργότερο 3 ημέρες μετά την υποβολή της αίτησης εγγραφής-συμμετοχής. Ως αιτιολογία κατάθεσης πρέπει απαραίτητα να δηλώνεται το ονοματεπώνυμο του συμμετέχοντα και ο αγώνας της επιλογής του. ΣΗΜΕΙΩΣΗ: Επιπρόσθετες χρεώσεις & έξοδα τραπέζης, είτε στην πληρωμή με πιστωτική κάρτα είτε στην κατάθεση στον τραπεζικό λογαριασμό της Διοργάνωσης ΒΑΡΥΝΟΥΝ ΑΠΟΚΛΕΙΣΤΙΚΑ 6\n7 ΤΟΝ ΣΥΜΜΕΤΕΧΟΝΤΑ. Εγγραφή στην οποία αντιστοιχεί καταβολή μικρότερου ποσού συμμετοχής από το προκαθορισμένο θα ακυρώνεται από την Ο.Ε. Μετά την καταβολή των χρημάτων θα πρέπει απαραίτητα να αποσταλεί η απόδειξη κατάθεσης με στο ή στον αριθμό fax: με ευανάγνωστα τα στοιχεία του συμμετέχοντα. Εντός των επόμενων ημερών θα αποσταλεί e- mail επιβεβαίωσης εγγραφής. Αν δεν λάβετε στο προκαθορισμένο χρονικό διάστημα επιβεβαίωση εγγραφής στο που έχετε δηλώσει, παρακαλούμε, επικοινωνήστε μαζί μας. ΠΡΟΣΟΧΗ: Η συνδρομή συμμετοχής δεν επιστρέφεται. Αν για τον οποιονδήποτε λόγο δεν υπάρξει η δυνατότητα συμμέτοχης, η Οργανωτική Επιτροπή θα αποστείλει όλο το υλικό συμμετοχής στον ενδιαφερόμενο μετά από αίτημά του. 8. ΥΓΕΙΟΝΟΜΙΚΗ ΚΑΛΥΨΗ Σε κάθε περίπτωση όλοι οι αγωνιζόμενοι συμμετέχουν με αποκλειστικά δική τους ευθύνη. Οι διοργανωτές δεν φέρουν καμία ευθύνη για οτιδήποτε συμβεί στους συμμετέχοντες όλων των αγώνων δρόμου της Διοργάνωσης, σχετικά με θέματα ΥΓΕΙΑΣ, κατά τη διάρκεια του αγώνα, τα οποία οφείλονται σε έλλειψη προληπτικού ιατρικού ελέγχου. Συστήνεται σε όλους τους συμμετέχοντες να έχουν υποβληθεί πρόσφατα σε ιατρική εξέταση και ειδικότερα για όσους είναι άνω των 35 ετών σε καρδιολογικό έλεγχο. Από τους διοργανωτές δεν θα ζητηθούν ιατρικές βεβαιώσεις για τον κάθε συμμετέχοντα διότι όλοι οι συμμετέχοντες αγωνίζονται με δική τους αποκλειστική ευθύνη και οι ανήλικοι με ευθύνη των κηδεμόνων τους υπογράφοντας τη σχετική Υπεύθυνη Δήλωση η οποία συμπεριλαμβάνεται στην έντυπη ή ηλεκτρονική δήλωση εγγραφής για τον κάθε ένα αγώνα της Διοργάνωσης. Κατά τη διάρκεια του αγώνα προσωπικό Ιατρικών Υπηρεσιών και Πρώτων Βοηθειών θα βρίσκεται στην περιοχή εκκίνησης-τερματισμού αλλά και σε επιλεγμένα σημεία της διαδρομής για την αντιμετώπιση οποιουδήποτε επείγοντος ιατρικού περιστατικού με την παροχή πρώτων βοηθειών. 9. ΣΤΑΘΜΟΙ ΥΠΟΣΤΗΡΙΞΗΣ Κατά μήκος της διαδρομής των 10 χλμ. θα υπάρχει σταθμός υποστήριξης των δρομέων, στα 2,5 χλμ., στο 5 ο χλμ. και στα 7,5 χλμ.. Κατά μήκος της διαδρομής των 5 χλμ. θα υπάρχει σταθμός υποστήριξης των δρομέων στα 2,5 χλμ. Εμφιαλωμένο νερό διατίθεται στους συμμετέχοντες στην Εκκίνηση και τον Τερματισμό. Επιπλέον, διατίθενται μπανάνες και αναψυκτικά στους συμμετέχοντες στον Τερματισμό. 7\n8 10. ΧΙΛΙΟΜΕΤΡΙΚΕΣ ΕΝΔΕΙΞΕΙΣ Σε κάθε χιλιόμετρο των αγωνιστικών διαδρομών θα υπάρχει ένδειξη χιλιομετρικής απόστασης. 11. ΧΡΟΝΙΚΟ ΟΡΙΟ ΟΛΟΚΛΗΡΩΣΗΣ ΑΓΩΝΩΝ Το χρονικό όριο τερματισμού για τα 10 xλμ. είναι 1:30 ώρα (οι δρομείς θα πρέπει να έχουν ολοκληρώσει τον αγώνα μέχρι τις 10:30), για τα 5 χλμ. είναι 1:00 ώρα (οι δρομείς θα πρέπει να έχουν ολοκληρώσει τον αγώνα μέχρι τις 11:45) 12. ΗΛΕΚΤΡΟΝΙΚΗ ΧΡΟΝΟΜΕΤΡΗΣΗ ΑΠΟΤΕΛΕΣΜΑΤΑ 12.1 Ηλεκτρονική Χρονομέτρηση Την ηλεκτρονική χρονομέτρηση όλων των αγώνων της Διοργάνωσης (εκτός του αγώνα των 2,5 χλμ.) καθώς και την έκδοση των αποτελεσμάτων έχει αναλάβει επίσημη εταιρεία χρονομέτρησης. Για τον λόγο αυτό όλοι οι συμμετέχοντες δρομείς στα 10 χλμ. και στα 5 χλμ. θα πρέπει να φέρουν το chip χρονομέτρησης που παραλαμβάνουν μαζί με τον αριθμό συμμετοχής τους από το Κέντρο Εγγραφών. Τάπητες ηλεκτρονικού ελέγχου και χρονομέτρησης για την καταγραφή των ενδιάμεσων χρόνων θα υπάρχουν: Για τα 10 χλμ. και τα 5χλμ.: στην εκκίνηση στον τερματισμό και ανά 2,5 χλμ Αποτελέσματα Τα αποτελέσματα ανακοινώνονται στο διαδίκτυο μετά τη λήξη των αγώνων. Τυχόν ενστάσεις μπορούν να υποβληθούν εντός πέντε ημερολογιακών ημερών από την ημέρα ανάρτησης των αποτελεσμάτων στο Website της Διοργάνωσης. Τα επίσημα αποτελέσματα ανακοινώνονται εντός δέκα εργάσιμων ημερών από την ημέρα διεξαγωγής του αγώνα. Στα 2,5 χλμ. θα υπάρχουν αποτελέσματα για τους τρεις πρώτους νικητές και τρεις πρώτες νικήτριες της Γενικής Κατάταξης. Όλοι οι συμμετέχοντες στα 2,5 χλμ. θα καταγράφουν αλφαβητικά και θα πάρουν ηλεκτρονικά το δίπλωμα τους. 8\n9 13. ΚΕΝΤΡΟ ΕΓΓΡΑΦΩΝ ΑΓΩΝΩΝ Τόπος: Πολυχώρος Γαλαξίας, Πλατεία Νέας Σμύρνης, Νέα Σμύρνη. Ημέρες και Ώρες Λειτουργίας: Παρασκευή και Σάββατο από τις 10:00 20:00. Οι συμμετέχοντες οφείλουν να παραλάβουν αποκλειστικά από το Κέντρο Εγγραφών τον αριθμό συμμετοχής τους, το chip χρονομέτρησης (μόνο για τους αγώνες 10 Χλμ. και 5 Χλμ.), καθώς επίσης και το υπόλοιπο υλικό της Διοργάνωσης. Για την Οργανωτική Επιτροπή, Ο Πρόεδρος του Πολιτιστικού Οργανισμού, Η Εντεταλμένη Σύμβουλος Αθλητισμού και Νέας Γενιάς, Βαγγέλης Χατζατουριάν Ιωάννα Καρυοφύλη 9


Πάνος Βλάχος: «Αυτό που γίνεται από τους ανθρώπους της τηλεόρασης προκαλεί φόβο και διχασμό» - OneNews.gr\nΟ Πάνος Βλάχος, μιλώντας στην κάμερα της εκπομπής «Ποιος είναι Πρωινιάτικα;» με τη Μπέττυ Μαγγίρα, ρωτήθηκε για τις αντιδράσεις που προκάλεσαν οι πρόσφατες δηλώσεις του και απάντησε πως πρόθεση του δεν ήταν να θίξει ή να υποτιμήσει κάποιον, που κάνει τη δουλειά του με γνησιότητα και ηθική.\nΣυγκεκριμένα δήλωσε: «Αν οι δηλώσεις μου παρερμηνεύτηκαν, ζητώ συγγνώμη. Εγώ αυτό που είπα είναι ότι διχάζει πάρα πολύ η ερώτηση για πρόσωπο και όχι η ερώτηση για ιδέες. Αν με ρωτήσεις εσύ για τη θρησκεία, το θέατρο, τον κορονοϊό ή την επιστήμη μπορούμε να κάνουμε μια συζήτηση. Αλλά να με ρωτάς για πρόσωπα, πιστεύω πως αυτό δημιουργεί διχασμό και οι πρωινές εκπομπές το κάνουν αυτό από πάντα. Δεν έχω εγώ κανένα θέμα με τους ανθρώπους της τηλεόρασης. Αλλά λέω πως αυτό το πράγμα που γίνεται δημιουργεί διχασμό και φόβο σε μια κοινωνία που είναι ήδη και διχασμένη και φοβισμένη.\nΌσοι άνθρωποι βγαίνουν και ρωτάνε ανθρώπους μόνο και μόνο για να σχολιάσουν πρόσωπα, κατά την ταπεινή μου άποψη, πιστεύω ότι κάνουν ριάλιτι. Δεν είναι όλοι το ίδιο και δεν ήθελα να υποτιμήσω κανένα. Καταλαβαίνω τη δουλειά σας και τη σέβομαι και την κάνετε με πολύ μεγάλο πάθος».\nΠάνος Βλάχος: Επικαλείται ένα έγκλημα από τους έχοντες το «μαρκούτσι»\nΘυμίζουμε πως ο Πάνος Βλάχος, πρόσφατα, ρωτήθηκε από δημοσιογράφο να κάνει ένα σχόλιο σχετικά, με την αποχώρηση του Άρη Σερβετάλη από την παράσταση «Ρινόκερος». Τότε ο ηθοποιός απάντησε: «Θέλω να μείνω μακριά από τον διχασμό, τον φόβο και το μαδομ@υνι που γίνεται. Θέλω να βρίσκω τι μπορεί να με κάνει να επικοινωνήσω με τους ανθρώπους και όχι να απομακρυνθώ. Η ατάκα του Γιάννη Κακλέα, ουδείς αναντικατάστατος για τον Άρη Σερβετάλη, είναι πολύ σημαντική για να την αμφισβητήσει ο Πανούλης ο Βλάχος. Κανείς δεν είναι αναντικατάστατος, ναι. Πιστεύω ότι επιτελείται ένα έγκλημα από τους έχοντες το μαρκούτσι και τις εκπομπές αυτό το διάστημα. Γιατί προσπαθείτε να ρίξετε και άλλο φόβο και υπάρχει μια μέγγενη φανατισμού και μάχης στην οποία εσείς ρίχνετε λάδι στη φωτιά και γουστάρετε πάρα πολύ. Εμένα δεν μου αρέσει καθόλου αυτό. Έχω πολύ συγκεκριμένη άποψη για τις ιδέες, τον Θεό, την ελευθερία, τον κορονοϊό και την επιστήμη και την εκφράζω δυνατά. Αλλά να μπω σε αυτή την χυδαία διαδικασία που βάζετε τους ανθρώπους της Τέχνης να παίξουν ριάλιτι, ενώ δεν πληρώνονται από ριάλιτι, δεν θα μπω».\nΤσουρός και Μελέτη σε Βλάχο: «Στο μαρκούτσι διαφημίζουν τις δουλειές τους»\nΑκούγοντας τις δηλώσεις αυτές, ο Κώστας Τσουρός ξέσπασε λέγοντας: «Αυτά που είπε ο Πάνος Βλάχος εγώ δεν τα είχα ακούσει. Θέλω να ρωτήσω το εξής: Όταν ρωτάμε τους συναδέλφους του ηθοποιούς για ένα θέμα, το οποίο έχει προκύψει στο θέατρο. Ρωτάμε ποια είναι η γνώμη σας. Αυτό είναι χυδαία ερώτηση για κάποιον; Δεν πήγαμε να ρωτήσουμε ούτε ποδοσφαιριστές, ούτε δικαστές για τον Άρη Σερβετάλη. Ούτε να ρίξουμε φόβο θέλουμε… Είναι μια ερώτηση που κάνουμε σε συναδέλφους του ηθοποιούς. Ευτυχώς για μένα υπάρχουν και άνθρωποι από τον χώρο σας, αγαπητέ Πάνο Βλάχο, που όταν δίνουν μια συνέντευξη, θέλουν να λένε πράγματα και όχι απλά να δίνουν συνεντεύξεις και να μην λένε ποτέ τίποτα. Οπότε λογικό είναι αυτό που συμβαίνει. Δεν είναι ο φόβος που δίνουμε εμείς αλλά το ότι οι συνάδελφοι σου απαντάνε σε αυτό που ρωτάνε. Αν εσύ επιλέγεις όντως να μην απαντάς, καλά κάνεις αλλά με αυτό που λες κρίνεις τους συναδέλφους σου και όχι τους δημοσιογράφους. Στο μαρκούτσι διαφημίζουν τις δουλειές τους. Επέλεξε αντί να πάρει θέση για το θέατρο να την πέσει στην τηλεόραση».\nΜε τη σειρά της, η Ελεονώρα Μελέτη πρόσθεσε: «Εγώ τον εκτιμώ και τον συμπαθώ ιδιαίτερα τον συγκεκριμένο ηθοποιό, αλλά μου κάνει εντύπωση αυτό που εισέπραξα εγώ. Πραγματικά δεν το περίμενα όταν ακούστηκε αυτό με το μαρκούτσι, το ότι επιτελείται ένα έγκλημα… Έδωσα λίγο παραπάνω προσοχή στα λεγόμενα του και νομίζω ότι αυτό που ουσιαστικά εξέφρασε μέσα από αυτή την δήλωση, την οποία δεν ασπάζομαι καθόλου, είναι μια συσσωρευμένη άποψη».


Παρισι: Η πόλη του φωτός | Marvellous Travel\nHome » Παρισι: Η πόλη του φωτός\nΠαρισι: Η πόλη του φωτός\nΤο Παρίσι είναι χτισμένο στις όχθες του ποταμού Σηκουάνα, στο κέντρο του παρισινού λεκανοπεδίου. Η κυρίως πόλη έχει έκταση 105,16 τ. χμ. και πληθυσμό 2.152.423 κατοίκους, ενώ μαζί με τα προάστια, η έκταση φτάνει τα 1.832 τ. χμ. και ο πληθυσμός τους 9.060.000 κατοίκους.\nΤο έδαφος του Παρισιού είναι κυρίως πεδινό με κάποιους μικρούς λόφους. Οι βασικοί λόφοι του Παρισιού είναι του Μενιλμοντάν, της Μονμάρτης και της Μπελβίλ στη δεξιά όχθη του ποταμού Σηκουάνα, ενώ στην αριστερή όχθη βρίσκεται ο λόφος του Μοντάν Σεν Ζενεβιέβ.\nΟι πιο ζεστοί μήνες στο Παρίσι είναι ο Ιούλιος και ο Αύγουστος, ενώ οι πιο ψυχροί είναι ο Ιανουάριος και ο Φεβρουάριος. Οι καλύτεροι μήνες για να επισκεφτεί κανείς την πόλη που δίκαια έχει κερδίσει το χαρακτηρισμό «Πόλη του Φωτός» είναι οι ανοιξιάτικοι και οι καλοκαιρινοί, αλλά και το διάστημα Νοεμβρίου-Δεκεμβρίου, κατά το οποίο οργανώνονται και οι πιο ενδιαφέρουσες πολιτιστικές εκδηλώσεις.\nΟ πύργος του Άιφελ κατασκευάστηκε από το μηχανικό Γουστάβο Άιφελ για την παγκόσμια\nέκθεση του 1889 με αφορμή την επέτειο για τα 100 χρόνια από τη Γαλλική Επανάσταση. Παρ’ όλο που αποτελεί ένα από τα πιο γνωστά μνημεία του κόσμου, αντιμετωπίστηκε αρνητικά από τους καλλιτεχνικούς και τους λογοτεχνικούς κύκλους του Παρισιού την περίοδο που κατασκευάστηκε. Το ύψος του υπολογίζεται στα 320 μ. μαζί με τη τηλεοπτική κεραία στην κορυφή του, ενώ το βάρος του φτάνει τους 7.000 τόνους.\nΣταθείτε κάτω απ’ το φωτισμένο Πύργο του Άιφελ τη νύχτα, κοιτάξτε πάνω και απολαύστε το αναμφισβήτητα ομορφότερο, χαρακτηριστικότερο σήμα κατατεθέν στον κόσμο.\nΟ Καθεδρικός Ναός της Παναγίας των Παρισίων αποτελεί ένα αριστούργημα της γαλλικής γοτθικής αρχιτεκτονικής και υπήρξε για επτά αιώνες το επίκεντρο των εορτασμών στο Παρίσι. Η κατασκευή της άρχισε το 1163 και ολοκληρώθηκε το 1345. Το εξωτερικό του ναού καλύπτεται από πανέμορφες ανάγλυφες παραστάσεις, ενώ χαρακτηριστικά είναι και τα βιτρό με θρησκευτικές παραστάσεις που εντυπωσιάζουν κάθε επισκέπτη.\nΠαρακολουθήστε μια συναυλία οργάνου και δείτε τους ρόδακες να αλλάζουν χρώμα στο φως.\nΗ μεγαλοπρεπής λεωφόρος των Ηλυσίων Πεδίων έχει μήκος 1,9 χμ., πλάτος 71 μ. και οχτώ δρόμος. Σε αυτή τη λεωφόρο γίνεται κάθε χρόνο η μεγάλη παρέλαση 14ης Ιουλίου. Στο άκρο της βρίσκεται η Αψίδα του Θριάμβου, η οποία ξεκίνησε να κατασκευάζεται με εντολή του Ναπολέοντα το 1806, προκειμένου να θυμίζει τις αυτοκρατορικές του νίκες. Όταν όμως άρχισαν οι ήττες, πρώτα σε μάχες και έπειτα σε πολέμους ολόκληρους, το μνημείο δεν είχε ολοκληρωθεί ακόμη και δεν ολοκληρώθηκε πριν το 1836.\nΤο Centre Pompidu εντυπωσιάζει και γοητεύει τους επισκέπτες από τότε που εγκαινιάστηκε, το 1977, με τη ριζοσπαστική (για την εποχή της) αρχιτεκτονική του, η οποία ωστόσο άρχισε να δείχνει ξεπερασμένη από τα τέλη της δεκαετίας του ’90. Ήταν λοιπόν αναγκαία η ανακαίνιση, αποτέλεσμα της οποίας και η αστραφτερή, λευκή δυτική πρόσοψη. Ο 4ος και ο 5ος όροφος είναι αφιερωμένοι στην έκθεση περισσότερων από 40.000 έργων του Εθνικού Μουσείου Σύγχρονης Τέχνης.\nΕπισκεφθείτε στο κέντρο την ανακαινισμένη αίθουσα προβολών, τον εκθεσιακό χώρο που έχει επεκταθεί, τον υπερσύγχρονο κινηματογράφο και την ταράτσα με την εντυπωσιακή θέα.\nΤο Marais με τα παλιά αρχοντικά του, είναι μία από τις πιο γοητευτικές συνοικίες του Παρισιού, που διατηρεί το μεγαλύτερο μέρος της προεπαναστατικής της αρχιτεκτονικής. Δείτε τα υπέροχα hotels particuliers (ιδιωτικά μέγαρα) τη μέρα και τα γεμάτα ζωή μπαρ και κλαμπ όταν πέσει η νύχτα.\nΤο πιο υπέροχο γοτθικό μνημείο του Παρισιού, το Sainte Chapelle, είναι κρυμμένο μέσα στε τείχη του Palais de Justics (των Δικαστηρίων). Χτίστηκε ύστερα από την εντολή του Λουδοβίκου Θ’ για να στεγάσει τη συλλογή του από άγια λείψανα, στα οποία συγκαταλέγονταν ο θρυλικός ακάνθινος στέφανος του Ιησού και μέρος της κάρας του Αγίου Ιωάννη του Βαπτιστή. Μετά την επανάσταση τα λείψανα επανατοποθετήθηκαν στη Notre Dame. Θαυμάστε τα υπέροχα βιτρό στο Άγιο Παρεκκλήσι μια ηλιόλουστη ημέρα.\nΤο αχανές Ανάκτορο του Λούβρου κατασκευάστηκε γύρω στο 1200 για να χρησιμοποιηθεί αρχικά ως φρούριο. Στα μέσα του 16ου αιώνα ανακατασκευάστηκε για να χρησιμοποιηθεί ως βασιλικό ανάκτορο. Από το 1793 μέχρι σήμερα το Ανάκτορο του Λούβρου λειτουργεί ως μουσείο. Η είσοδός του αποτελείται από μια γυάλινη πυραμίδα που φτιάχτηκε το 1988. Στα πιο διάσημα εκθέματα του μουσείου συγκαταλέγονται η Νίκη της Σαμοθράκης και η Αφροδίτη της Μήλου, η πασίγνωστη Μόνα Λίζα του Λεονάρντο Ντα Βίντσι, τα κοσμήματα του Ραμσή Β’, ο Καθιστός Γραφέας και πολλά άλλα. Περάστε από τις καινούργιες συλλογές (πρωτόγονη τέχνη, για παράδειγμα) πριν την επιβεβλημένη επίσκεψη στα κλασικά έργα.\nΣτο μουσείο Musee d’ Orsay που βλέπει στον Σηκουάνα, παρουσιάζεται η εθνικλη συλλογή της Γαλλίας από πίνακες, γλυπτά, αντικείμενα τέχνης και άλλα έργα που φιλοτεχνήθηκαν στο διάστημα 1.840-1.914, μεταξύ των οποίων και τους καρπούς των κινημάτων του ιμπρεσιονισμού, του μεταϊμπρεσιονισμού και της αρτ νουβό. Στεγάζεται σε ένα θαυμάσιο παλιό σταθμό που είχε κατασκευαστεί στα 1900 και άρχισε να λειτουργεί ως μουσείο το 1986. Θαυμάστε τη μοναδική, υπέροχη συλλογή ιμπρεσιονιστικών έργων του μουσείου.\nΣτο Musee Auguste Rodin εκτίθενται γλυπτά του Ροντέν και της Καμίλ Κλοντέλ, καθώς και τα προπλάσματα κάποιων από τα πιο διάσημα έργα του Ροντέν, όπως το χέρι του Θεού, Οι Αστοί του Καλέ, ο Στοχαστής και το ανυπέρβλητο Φιλί. Να πάτε για τα έργα τέχνης, φυσικά, αλλά μην παραβλέψετε την όμορφη έπαυλη που τα φιλοξενεί και τους θαυμάσιους κήπους της.\nΕίτε έρχεστε από τη Rivoli, κεντρικό άξονα κοντά στο ποτάμι, μέσω του Λούβρου, είτε από την Οπερα με πλησιέστερο προς το Marais σταθμό το St Paul ή τη Βαστίλλη, γρήγορα θα ανακαλύψετε το καλά κρυμμένο Μουσείο Πικάσο, με μια εντυπωσιακή συλλογή έργων. Συνολικά 203 πίνακες, 158 γλυπτά, 28 ανάγλυφα, 16 κολάζ, 88 κεραμικά και πάνω από 3.000 σκίτσα. Ενας πακτωλός έργων στο μέγαρο Σαλέ, κτίριο του 1656, το οποίο ανήκε σε έναν φοροεισπράκτορα αλατιού. Το μέγαρο αυτό περιήλθε στον δήμο του Παρισιού το 1964. Οταν ο Πικάσο πέθανε το 1973, αυτό το κτίσμα επελέγη για να στεγάσει την πλούσια συλλογή του.\nΤο Μουσείο Carnavalet είναι αφιερωμένο στην ιστορία του Παρισιού. Στεγάζεται σε ένα εντυπωσιακό κτίριο με κήπο, που γλίτωσε από τις ισοπεδωτικές προσπάθειες των μηχανικών του Ναπολέοντα, ενώ ο βαρώνος Οσμάν ζήτησε να του παραχωρηθεί για να τοποθετήσει τα πολύτιμα αντικείμενα που υπήρχαν μέσα στα υπό κατεδάφιση σπίτια! Σε δύο πτέρυγες εκτίθενται δύο διαφορετικές εποχές. Στην πρώτη, η ιστορία της πόλης μέχρι την Επανάσταση. Στη δεύτερη, στο Οτέλ Πελετιέ, στεγάζεται η μεγαλύτερη συλλογή στον κόσμο πορτρέτων, χαρακτικών, αντικειμένων από την εποχή της Επανάστασης, όπως και νομίσματα. Σε χωριστές αίθουσες θα δείτε το δωμάτιο του Proust, όπως και αντίγραφο της λαιμητόμου. Σε άλλο δωμάτιο θα δείτε την art deco πρόσοψη του διάσημου κοσμηματοπωλείου Fouquet του 19ου αιώνα. Πριν γίνει μουσείο ήταν το σπίτι της διάσημης επιστολογράφου Μαρκησίας ντε Σεβινέ, που περιέγραψε με γαργαλιστικές λεπτομέρειες τον τρόπο ζωής της κοινωνίας του 17ου αιώνα, την εισαγωγή της πανάκριβης σοκολάτας τότε στη Γαλλία, την υφαντουργία που ανθούσε στην περιοχή και άλλα.\nΗ Place des Vosges, η πρώτη ανοιχτή πλατεία του Παρισιού, με τις 36 κατοικίες από κόκκινο τούβλο, συμμετρικά φτιαγμένες και τις αψίδες από κάτω σαν να επρόκειτο για σαλόνι, υπήρξε τόπος βασιλικών ανακτόρων ώς το 1559, όταν η Αικατερίνη των Μεδίκων μετέφερε οριστικά τη βασιλική κατοικία στο Λούβρο, επίσημο ανάκτορο πλέον. Σήμερα γύρω απ' αυτή την πλατεία, τη γοητευτικότερη του Παρισιού, με τα αναρίθμητα καφέ, τους κρυφούς κήπους και τα ατμοσφαιρικά ξενοδοχεία, υπάρχουν κτίρια στα οποία έμειναν μερικοί απ' τους γνωστότερους πνευματικούς ανθρώπους. Τον Βίκτωρα Ουγκώ, τον Μαρσέλ Προυστ, τον Ζαν Κοκτώ, τον Πολ Λεοτάρ, την Αννα ντε Νοάιγ, τον Πικάσο και τόσους άλλους.\nΣτον αριθμό 7 της πλατείας είναι το πανέμορφο Πτι Οτέλ ντε Σιλί του 17ου αιώνα, το οποίο χτίστηκε για έναν διάσημο χαρτοπαίκτη. Μετά πέρασε στα χέρια του πρωθυπουργού του Ερρίκου του 4ου, μαζί με τον πορτοκαλεώνα του στην πίσω μεριά.\nΤο Δημαρχείο του 17ου αιώνα, το Hotel de Ville, στην επώνυμη πλατεία, υπήρξε κέντρο ανατριχιαστικών εκτελέσεων εκείνα τα ανταριασμένα χρόνια. Εδώ εκτελέστηκε και ο δολοφόνος του Ερρίκου του 4ου, ο Ροβαγιάκ. Αξίζει να το επισκεφθείτε. Το κτίριο κάηκε το 1871 και ανακατασκευάσθηκε αργότερα.\nΤο μουσείο Κονιάκ Ζέ, στον αριθμό 11 της Rue Payenne, απ' τους Ερν. Κονιάκ και Λουίζ Ζε, ιδρυτές του πολυκαταστήματος της Σαμαριτέν πιο κάτω, στεγάζει μια πολύ μεγάλη συλλογή έργων τέχνης και επίπλωσης του 18ου αιώνα. Μεταξύ άλλων, θα δείτε και μια πανέμορφη συλλογή από ταμπακιέρες διακοσμημένες με πολύτιμες πέτρες και σμάλτο.\nΤο Μέγαρο Γκενεγκό, στη Rue des Archives, κατασκευασμένο από τον διάσημο αρχιτέκτονα του 17ου αιώνα, Φρανσουά Μονσάρ, για τον Φρανσουά Γκενεγκό, υπουργό και σφραγιδοφύλακα του Ερρίκου. Το 1967, ο Αντρέ Μαλρό εγκαινίασε μία απ' τις 2 πτέρυγες, ως μουσείο της Φύσης και του κυνηγιού. Στην άλλη υπάρχουν πίνακες ζωγραφικής των Ρούμπενς, Ρέμπραντ, Μονέ και άλλων. Ο γεωμετρικός κήπος είναι εντυπωσιακός.\nΣτον αριθμό 3, της Rue Volta, βρίσκεται το πιο παλιό σπίτι του Παρισιού. Ενα τετραώροφο κτίριο του 1300 με στιβαρή δομή και με δοκούς κάθετους εξωτερικά ανάμεσα στα παράθυρα.\nΤο Μέγαρο Λιμπεράλ Μπριάν, του 1685, επηρεασμένο από την ιταλική τεχνοτροπία. Στεγάζει σήμερα μια πολύ ενδιαφέρουσα συλλογή από κλειδαριές, πόμολα και παλιά ρόπτρα.\nΤο Hotel de Sens είναι το παλιότερο μεσαιωνικό μέγαρο του Marais, κτισμένο το 1475 σε τύπο πύργου. Αργότερα έγινε η οικία της πρώην συζύγου του Ερρίκου του 4ου, Μαργαρίτας ντε Βαλουά, «διάγοντας βίον ακόλαστον». Σήμερα στεγάζει τη βιβλιοθήκη τέχνης Φορνέ.\nΤο Μέγαρο Σουμπίζ, στην πασίγνωστη Rue des Francs Bourgeois, με τη μεγαλοπρεπή αυλή του, μετατράπηκε σε μουσείο γαλλικής ιστορίας. Ανάμεσα στα πολύτιμα εκθέματα και η διαθήκη του Ναπολέοντα, με την οποία ζητούσε να επιστραφούν στη Γαλλία τα λείψανά του!\nΣτη Rue des Rosiers, στους αρ. 7 και 27, τα καταστήματα Goldenberg και Finkelltzan, είναι τα καλύτερα για τις ονομαστές ρέγκες, τα φλάνκεν, τα μπορστ. Παντού υπάρχουν καταστήματα σοκολατοποιίας, για όλα τα βαλάντια, με πολύ όμορφες συσκευασίες για δώρα. Μην παραλείψετε να επισκεφθείτε στην οδό Φραν Μπουρζουά, το κατάστημα L' image du Grenier sur l' eau, όπου θα βρείτε παλιές καρτ ποστάλ, έντυπο υλικό, οδηγούς και άλλα. Στη Rue des Francs bourgeois, Νο 47, θα τρελαθείτε με το κατάστημα L' Art du bureau, με είδη design και γραφείου. Στο Village St Paul, το πιο όμορφο συγκρότημα καταστημάτων με αντίκες. Στο Au Levain du Marais, εξαιρετικό αρτοποιείο, θα βρείτε παραδοσιακό ψωμί και άλλα υπέροχα είδη πατισερί.\nΣτο περίφημο μπιστρό Benoit, στις όχθες του Σηκουάνα, θα φάτε και θα πιείτε θαυμάσια. Στο Chez Marianne, παλιός οίκος ανοχής, θα φάτε strudels και falafels. Στο Korcarz στον ίδιο δρόμο -(Rue des holpitalienes St. Gervais)- θα πάτε για γλυκό. Στο L' Ambroisie, στην place des Vosges, κρατήσεις έως και μήνα πριν, στο πρώην κοσμηματοπωλείο, με το πέτρινο πάτωμα και το όμορφο περιβάλλον. Γλυκιές κόκκινες πιπεριές, καραβίδες με σουσάμι, αρνάκι με τραγανή κρούστα και τρούφες απ' τα καλύτερα.La guirlande de Julie, στην place des Vosges σε ένα πανέμορφο κτίριο του 17ου αιώνα. Le baracane, στην καρδιά του Marais. Ψητό κουνέλι, τα αχλάδια ψημένα με σος μαδέρα και cassis, λικέρ τριαντάφυλλου, όπως και το σπιτικό ψωμί, απ' τα καλύτερα στο Παρίσι. Τέλος, το Bojinger κοντά στη Βαστίλλη. Είναι η παλιότερη μπρασερί στο Παρίσι -1864- διακοσμημένη σε στυλ art deco, με εξαιρετικά πιάτα.\nBόλτες στο Παρίσι\nΣΤΟ ΚΑΝΑΛΙ ΤΟΥ ΑΓΙΟΥ ΜΑΡΤΙΝΟΥ\n(Canal Saint-Martin, www.ilovecanalsaintmartin.com): Σκάφτηκε με εντολή του Ναπολέοντα Ι (1802 - 1825) για να τροφοδοτεί με φρέσκο νερό το διαρκώς διογκούμενο την εποχή εκείνη Παρίσι. Ενώνει τον ποταμό Oursq με τον Σηκουάνα, εκβάλλοντας στη Βαστίλη.\nΑπό τις πιο γοητευτικές βόλτες σήμερα, με γραφικά μπαρ, εστιατόρια και μαγαζιά στις δεντροφυτεμένες όχθες του, κέντρο ενός πιο εναλλακτικού κόσμου, άγνωστο στους περισσότερους τουρίστες. Κάθε Κυριακή απαγορεύεται η κυκλοφορία των αυτοκινήτων και μετατρέπεται σε τεράστιο πεζόδρομο - ιδανικό μέρος ιδιαίτερα για όσους ταξιδεύουν με παιδιά.\n102 quai de Jemmapes, Canal St Martin, 75010, T/+33.1.40407878, www.hoteldunord.org\nΜπαρ-ρεστοράν, θρυλικό ντεκόρ της γυρισμένης τη δεκαετία του '30 ομώνυμης ταινίας του Marcel Carné, που παραπέμπει σε ένα νοσταλγικό, ασπρόμαυρο Παρίσι. Εδώ, μου λένε, συχνάζουν οι πιο ωραίοι άντρες της πόλης!\n55 quai de Valmy, Canal St Martin, 75010, T/+33.1.42396981\nΚλασικό μπιστρό με πολύ ευχάριστη ατμόσφαιρα και καλό φαγητό, που βγάζει τραπέζια έξω όταν ο καιρός το επιτρέπει.\n36 rue Beaurepaire, quai de Valmy, Canal St Martin, 75010, T/+33.1.42413047\nHype café, revival της (γαλλικής) δεκαετίας του '70, με καλές μουσικές επιλογές, μερικά καλομαγειρεμένα πιάτα και πολύ καλά σάντουιτς. Ιδανικό για το μεσημέρι.\nΣτο Parc des Buttes Chaumont\nΙδανικό μέρος για βόλτες, στο 19ο Διαμέρισμα. Με ρομαντική ατμόσφαιρα δεύτερης Γαλλικής Δημοκρατίας (δημιουργήθηκε από τον Ναπολέοντα τον ΙΙΙ το 1867), αποτελεί ένα από τα πιο καλοδιατηρημένα μνημεία του γούστου της εποχής εκείνης, με τεχνητές λίμνες, καταρράκτη, belvedere με ναό κορινθιακού ρυθμού αφιερωμένο στη... Σίβυλλα, τεχνητούς λόφους και σπηλιές, αγγλικούς και κινέζικους κήπους, κρεμαστές γέφυρες…\nParc des Buttes Chaumont, 75019, T/+33.1.42000721, www.lepavillondulac.fr\nΚαθίστε για μεσημεριανό. Νεο-μπιστρό με βεράντες πάνω στη λίμνη και ένα ενδιαφέρον γαστρονομικό μενού (22 € για πρώτο, δεύτερο πιάτο και γλυκό). Συγκεντρώνει τους αστούς της περιοχής.\nΑπόλυτο must! Είναι το πιο ζεστό τάπας μπαρ της πόλης. Ενα μείγμα εναλλακτικών και «ΒοΒο» (bourgeois - bohème) συρρέει κάθε βράδυ. Ενδιαφέρουσα ατμόσφαιρα και πολύ καλή μουσική! Μέχρι και οι New York Times έχουν γράψει ότι αυτό το μαγαζί είναι σαν το revival της παλιάς ατμόσφαιρας του «Palace».\nwww.parisbalades.com: Για διαδρομές και ξεναγήσεις στην πόλη.\n• www.monuments-nationaux.fr: Για ξεναγήσεις στα εθνικά μνημεία της πόλης, κλειστά τα περισσότερα στο ευρύ κοινό.\n• www.paris.fr: Ο Δήμος των Παρισίων οργανώνει ξεναγήσεις στα πάρκα και τα νεκροταφεία.\n• www.lavoixdeslieux.fr: Θεματικές επισκέψεις (τα νερά της πόλης, Παρίσι και Ναπολέων, όψεις των κτιρίων κ.λπ.).\n• www.designaparis.com: Διαδρομές σε καταστήματα διακόσμησης, γκαλερί και show rooms σχεδιαστών.\n• www.bateauparisiens.com: Για κρουαζιέρες στον Σηκουάνα.\n• www.canauxrama.fr: Για διαδρομές με καραβάκι στο Canal Saint-Mar\nChez Casimir & Chez Michel\n6 rue de Belzunce, 75010, T/+33.1.48782880 & 10 rue Belzunce, 75010, T/+33.1.44530620\nΔύο «αδελφά» εστιατόρια. Το πρώτο έχει ένα πολύ ενδιαφέρον μενού με τρία πιάτα συν ένα τεράστιο πιάτο με τυριά, με περίπου 30 ευρώ. εξαιρετική σχέση ποιότητας-τιμής. Το δεύτερο έχει πιο γαστρονομικό προσανατολισμό, κυνήγια και μανιτάρια του δάσους, όταν είναι στην εποχή τους. Αντισυμβατικό το πρώτο, πιο αστικό το δεύτερο.\n21 rue François Bonvin, 75015, T/+33.1.45668900\nΠολύ ατμοσφαιρικό μπιστρό. Γαλλική κουζίνα εμπνευσμένη από τη Χώρα των Βάσκων. Σε ένα πολύ ήσυχο κομμάτι του 15ου Διαμερίσματος. Το μενού με τρία πιάτα κοστίζει 32 €.\nΣτη βάση της σκάλας που οδηγεί στη Sacré Cœur. Πραγματικά σπιτική κουζίνα. Ο,τι και να πάρετε, είναι πολύ νόστιμο. Δοκίμασα ένα αρνίσιο κότσι τέλεια μαγειρεμένο! Τιμές πιάτων από 6 έως 16,50 €, ποτήρι κρασί 4 €. (Για άλλη μια φορά με έπιασε μελαγχολία γι' αυτά που πληρώνουμε και γι' αυτά που τρώμε στην Αθήνα...)\nΤο εσωτερικό του δεν θα δημοσιευτεί ποτέ σε περιοδικό διακόσμησης. Ταπεινό εστιατόριο, καλά κρατημένο μυστικό της κινεζικής παροικίας των μεγάλων μπουλβάρ, που σερβίρει την πιο αυθεντική κουζίνα Σετσουάν που έχω φάει εκτός Κίνας.\nΣας το έχω ξαναπροτείνει, αλλά πήγα να το τσεκάρω και διαπίστωσα ότι εξακολουθεί να είναι ένα από τα πιο ζεστά μπαρ του εναλλακτικού Παρισιού. Ενα πολύ ενδιαφέρον μικρό μενού για όσους πεινάνε και vintage ντεκόρ της δεκαετίας του '40.\n213 rue du Faubourg Saint-Honoré, 75001, T/+33.1.55353390, www.colette.fr\nFunky chic concept κατάστημα. Ρούχα σχεδιαστών, βιβλία, καλλυντικά, design αντικείμενα, αξεσουάρ. Είναι από τα καταστήματα που «κάνουν είδηση» αλλά και λανσάρουν τάσεις. Το πιο πιθανό είναι ότι δύσκολα θα βρείτε κάποιο ρούχο να αγοράσετε. Βγάλτε την καταναλωτική σας μανία στα αξεσουάρ ή τα καλλυντικά. Από τα πιο εμπνευσμένα μαγαζιά της πόλης.\n26 avenue des Champs Elysées, 75008, T/+33.1.45621232, www.leclaireur.com\nO ναός της avant-garde μόδας στο Παρίσι. Εχουν πέντε μπουτίκ, διαφορετικού προσανατολισμού η μία από την άλλη. (Στο Marais, βρίσκεται στο No 40 της ruede Sevigne.)\n5 bd. des filles du Calvaire, 75003, T/+33.1.42723469, www.bonton.fr\nConcept κατάστημα για παιδιά. Καλές επιλογές και πολύ ωραία ατμόσφαιρα. Ξεφεύγει τελείως από το «χαριτωμένο» και βαρετό ύφος των παιδικών καταστημάτων. Πολύ ενημερωμένο το τμήμα του βιβλιοπωλείου για παιδιά.\n111 boulevard Beaumarchais, 75003, T/+33.1.42770033, www.merci-merci.com\nConcept κατάστημα βασισμένο στην ιδέα της ανακύκλωσης. Vintage ρούχα, μεταχειρισμένα βιβλία, είδη για το σπίτι, έπιπλα. Η καινούργια τάση της αγοράς και το πιο ενδιαφέρον κατάστημα αυτή την εποχή στο Παρίσι. Στο υπόγειο, στον καταπράσινο ακάλυπτο, λειτουργεί καντίνα με βιολογικά φαγητά.\n2 rue du Haut Pavé, 75005, Τ/+33.1.40468769, www.bucherie.com\nΕνα από τα τελευταία καταστήματα μιας ξεχασμένης εφαρμοσμένης τέχνης, της ταπισερί (ή γκομπλέν, όπως έγινε γνωστή στην Ελλάδα, έχοντας πάρει το όνομα της πόλης που παρήγαγε και εξήγαγε τα κεντήματα αυτά τον 19ο αιώνα). Θα βρείτε όλα τα παλιά σχέδια, τυπωμένα σε καμβά, καθώς και μαλλιά που βάφουν και επεξεργάζονται οι ίδιοι.\n34 boulevard Saint-Germain, 75005, T/+33.1.43264527, www.diptyqueparis.com\nΑπό τη δεκαετία του '60, τα Diptyque είναι τα πιο σοφιστικέ αρώματα στη Γαλλία. Φέτος λάνσαραν την καινούργια κολόνια Eau Duelle, δημιουργία μιας νέας μεγάλης «μύτης» της γαλλικής αρωματοποιίας, του Fabrice Pellegrin. Προσωπικά, παραμένω πιστός στην πρώτη κολόνια που λάνσαραν το 1968, τη L' Eau Diptyque, εμπνευσμένη από τα αγγλικά ποτ πουρί (κανέλα και γαρίφαλο, γεράνι, σανδαλόξυλο και τριαντάφυλλο).\nLes Galleries du Palais-Royal\nΣτάση μετρό: Palais-Royal - Musée du Louvre\nH πιο όμορφη αγορά ειδών πολυτελείας στο Παρίσι. Σταματήστε στο κατάστημα Didier Ludot για vintage υψηλή ραπτική, ανακαλύψτε τα αρώματα του Serge Lutens (Les salons du Palais Royal Shiseido), την Boutique του Marc Jacobs, το κατάστημα του Pierre Hardy, σταρ σχεδιαστή των οίκων Hermès και Balenciaga, τον Rick Owens κ.λπ.\n2 rue Charles Nodier, 75018, T/+33.1.46069225, www.marchesaintpierre.com\nΗ σπηλιά του Αλή Μπαμπά στα υφάσματα. Κοντά στη Sacré Coeur, στη Μονμάρτρη. Πάρα πολύ χαμηλές τιμές. Αναζητήστε τις χειροποίητες πασμαντερί.\n173 rue Saint-Honoré, 75001, T/+33.1.42607413, www.astierdevillatte.com\nΧειροποίητα κεραμικά σερβίτσια στο (μπαρόκ) γούστο του 17ου αιώνα, ολλανδικής έμπνευσης έπιπλα, κολόνιες και αρωματικά κεριά. Περάστε οπωσδήποτε.\nPatrick Roger199 rue du Faubourg Saint-Honoré, T/+33.1.45611146, www.patrickroger.com\nΓλυπτικές δημιουργίες σε σοκολάτα! Ο Patrick Roger συνεχίζει τη μεγάλη παράδοση της γαλλικής υψηλής ζαχαροπλαστικής, αναμειγνύοντας με δεξιοτεχνία γεύσεις, φόρμες και αρώματα. Είναι το νέο όνομα στη σοκολατοποιία και έχει τιμηθεί από το κράτος με το βραβείο του καλύτερου τεχνίτη.\n6 rue Bourbon le Château, T/+33.1.43291162, www.ladernieregoutte.net\nΚαλή επιλογή οίνων μικρών παραγωγών απ' όλη τη Γαλλία, από έναν μεγάλο λάτρη του κρασιού, τον Αμερικανοκουβανό Juan Sanchez. Πάρα πολύ καλές τιμές! Για μεγάλες παραγγελίες συμφέρει καλύτερα να τα στείλετε στην Ελλάδα. Με την παλέτα, τα μεταφορικά ανέρχονται περίπου στο 1 με 1,5 € το μπουκάλι.\n18 - 20 rue Coquillière, 51 rue Jean-Jacques Rousseau, 75001, T/+33.1. 42365313, www.e-dehillerin.fr\nΕίναι το μέρος όπου κάνουν τα ψώνια τους όλοι οι μεγάλοι σεφ. Εργαλεία κουζίνας, καταπληκτικά μαχαίρια και τα καλύτερα τηγάνια και κατσαρόλες στον κόσμο, δικής τους κατασκευής, χάλκινα, με επικάλυψη inox εσωτερικά. Αν σας αρέσει η μαγειρική, θα πάθετε παράκρουση. Λειτουργεί από το 1820.\nTo Musée du Quai Branly (www.quaibranly.fr). Για art primitive αλλά και για το καταπληκτικό κτίριο όπου στεγάζεται.\nΤην Οπερα (www.operadeparis.fr).\nΤην Opéra Comique (www.opera-comique.com)..\nΤο Théâtre de la Ville (www.theatredelaville-paris.com), γιατί έχει πάντα πολύ ενδιαφέρουσες παραστάσεις.


Instagram αφιέρωμα #1: Εισαγωγή στις διαφημίσεις - VNG Digital Marketing Group\nH διαφήμιση στο Instagram είναι ακόμα κάτι νέο για τους περισσότερους. Μέχρι πρόσφατα, όμως, υπήρχε μια λύση την οποία ακολουθούσαν όσοι ήθελαν να προβληθούν: Οι χορηγούμενες δημοσιεύσεις σε προφίλ τρίτων.\nΣτο παρελθόν, αν θέλατε να διαφημιστείτε στο Instagram, έπρεπε να το κάνετε με δική σας πρωτοβουλία και συμφωνίες και εντελώς ιδιωτική διαπραγμάτευση με τους χρήστες Instagram. Πως; Ζητώντας τους να προωθήσουν το διαφημιστικό σας μέσω δημοσιεύσεων στον λογαριασμό τους.\nΑυτός ενώ είναι ένας πολύ αποτελεσματικός τρόπος για να αυξήσετε άμεσα την επισκεψιμότητα στην ιστοσελίδα σας, να εντοπίσετε τους πραγματικά ενδιαφερόμενους για τα προϊόντα ή τις υπηρεσίες σας και να καταφέρετε να αυξήσετε άμεσα τις πωλήσεις σας, έχει κάποιους περιορισμούς.\nΤα μειονεκτήματα που έχει η χορηγούμενη διαφήμιση σε προφίλ τρίτων:\n• Έχει αρκετά υψηλό κόστος τις περισσότερες φορές. Ιδίως όταν το account και ο ιδιοκτήτης του είναι πολύ δημοφιλής.\n• Απαιτεί προσωπική επαφή και διαπραγμάτευση. Πολλές φορές ο ιδιοκτήτης του account δεν έχει ιδέα για τέτοιες εμπορικές πρακτικές και συμφωνίες και αυτό κάνει την επικοινωνία επίπονη προκειμένου να του δώσετε να καταλάβει τι ακριβώς θέλετε, τι όφελος θα εισπράξει εκείνος και τι εσείς. Έτσι, μπορεί να δαπανήσετε αρκετή ώρα και προσπάθειες και στο τέλος να λάβετε ως απάντηση “θα το σκεφτώ” που ουσιαστικά σημαίνει “όχι.”.\nΚανείς δεν σας εγγυάται ότι παρότι ο ιδιοκτήτης του account θα έχει πληρωθεί, θα τηρήσει τη συμφωνία σας και το online διαφημιστικό πρόγραμμα που θα έχετε κανονίσει.\n• Δεν μπορείτε να στοχεύσετε το κοινό που σας ενδιαφέρει. Με τη συγκεκριμένη δυνατότητα απευθύνεστε στο κοινό που ακολουθεί το συγκεκριμένο account, ότι ενδιαφερόντων και ότι κοινό είναι αυτό. Οπότε η στόχευση στην ουσία αν όχι ανύπαρκτη, είναι πολύ περιορισμένη.\nΣαφώς, λόγω των πλεονεκτημάτων τους οι χορηγούμενες δημοσιεύσεις σε προφίλ τρίτων εξακολουθούν να έχουν τη θέση τους. Το να βάλετε κάποιον άλλο να προωθήσει το προϊόν σας, έτσι κι αλλιώς προσφέρει σημαντικά οφέλη. Παρέχει κοινωνική απόδειξη, προσθέτει έναν παράγοντα κύρους για την επιχείρησή σας. Και οι άνθρωποι είναι πιο πιθανό να αγοράσουν κάτι, όταν κάποιος που εμπιστεύονται τους το προτείνει έστω κι αν το δοκίμασε για πρώτη φορά.\nΕπιπλέον, αν δεν είστε σε θέση να γνωρίζετε ακριβώς το κοινό που απευθύνεστε, δεν χρειάζεται να πάρετε οποιεσδήποτε αποφάσεις σχετικά με το ποιον να στοχεύσετε.\nΟι χορηγούμενες δημοσιεύσεις σε προφίλ τρίτων είναι ακόμα ένας πολύ καλός τρόπος για να προσεγγίσετε τους χρήστες, σχετικά με το προϊόν ή την υπηρεσία που θέλετε να προωθήσετε. Ωστόσο, υπάρχει τώρα ένας νέος τρόπος.\nΠώς λειτουργεί η διαφήμιση στο Instagram\nΑπό τα τέλη του 2015, ο καθένας μπορεί πλέον να δημιουργήσει διαφημίσεις Instagram μέσω της αυτόματης διαφημιστικής πλατφόρμα του Facebook. Με αυτό το άρτιο τεχνικά και άπειρων δυνατοτήτων εργαλείο, έχετε τον απόλυτο έλεγχο των διαφημίσεών σας, για το που θα εμφανιστούν, πως θα εμφανιστούν, πως θα φαίνονται και ποιος θα τις βλέπει και όλα αυτά με δυνατότητες λεπτομερούς στόχευσης. Η νέα αυτή διαφημιστική δυνατότητα σε αντίθεση με τις χορηγούμενες δημοσιεύσεις κάνει τις διαφημίσεις σας να δημοσιεύονται απευθείας από το δικό σας λογαριασμό.\nΤα πλεονεκτήματα της νέας μεθόδου περιλαμβάνουν:\n• Άμεσο έλεγχο budget και πολλές επιλογές ως προς τη χρέωση\n• Αυτο-εξυπηρέτηση, άμεσα\n• Στιβαρή αναφορά, εσείς έχετε τον έλεγχο\n• Εξαιρετικά εκλεπτυσμένη στόχευση κοινού\nΕπιπλέον, με την κίνηση του Instagram μακριά από μια χρονολογική τροφοδοσίας υπέρ μιας επιμελημένης τροφοδοσίας, ποτέ δεν θα ξέρετε πόσοι από τους ακολούθους σας, θα βλέπουν τις αναρτήσεις σας.\nΤώρα μπορείτε να τρέξετε τέσσερις διαφορετικούς τύπους διαφημίσεων στο Instagram.\n• Διαφημίσεις με φωτογραφία – Μια απλή φωτογραφία, κυρίως σε τετράγωνο σχήμα.\n• Διαφημίσεις Βίντεο – Τα βίντεο μπορεί να είναι έως και 60 δευτερολέπτων\n• Διαφημίσεις “Καρουζέλ” – Υπάρχει δυνατότητα να συμπεριλάβετε έως 4 φωτογραφίες που οι χρήστες μπορούν να δουν απλά σκρολάροντας αριστερά δεξιά\n• Διαφημίσεις ιστορίας – Διαφήμιση στις ιστορίες Instagram με περιεχόμενο με βίντεο ή φωτογραφίες


08/11 η 8η Τακτική Συνεδρίαση του Δημοτικού Συμβουλίου Δ. Ληξουρίου (θέματα) | Kefalonia Life\nΠαρακαλείσθε όπως προσέλθετε στην 8η τακτική δημόσια συνεδρίαση του Δημοτικού Συμβουλίου η οποία θα πραγματοποιηθεί στην αίθουσα Γερασίμου και Αθηνάς Τζουγανάτου (1ος όροφος), οδός Παπά Χαρ. Γραικούση, την 8η Νοεμβρίου 2019 ημέρα Παρασκευή και ώρα 18:30 προκειμένου να συζητηθούν τα παρακάτω θέματα της ημερήσιας διάταξης:\nΈγκριση μελέτης και καθορισμός τρόπου εκτέλεσης του έργου με τίτλο: «Αποκατάσταση κτηρίου του πρώην Κέντρου Νεότητας Ληξουρίου για τη στέγαση της Δ/νσης Τεχνικών Υπηρεσιών του Δήμου Ληξουρίου»\n2. Έγκριση μελέτης και καθορισμός τρόπου εκτέλεσης του έργου με τίτλο: «Αποκατάσταση και ενεργειακή αναβάθμιση κοινόχρηστων χώρων πόλεως Ληξουρίου».\n3. Έγκριση υποβολής αίτησης χρηματοδότησης για την εκτέλεση της πράξης: «Αποκατάσταση και ενεργειακή αναβάθμιση κοινοχρήστων χώρων πόλεως Ληξουρίου» με προϋπολογισμό 1.126.521,00 με ΦΠΑ 24%.\n4. Ορισμός προέδρου με τον αναπληρωτή του για το Δ.Σ. της ΔΗΜΟΤΙΚΗΣ ΕΠΙΤΡΟΠΗΣ ΠΑΙΔΕΙΑΣ.\n5. Ορισμός μέλους Δημοτικού Συμβουλίου Δήμου Ληξουρίου στο Διοικητικό Συμβούλιο του ΔΙΚΤΥΟΥ ΣΥΝΕΡΓΑΣΙΑΣ ΚΕΦΑΛΟΝΙΑΣ ΚΑΙ ΙΘΑΚΗΣ.\n6. Ορισμός εκπροσώπων του Δημοτικού Συμβουλίου Δήμου Ληξουρίου στο Διοικητικό Συμβούλιο της ΑΓΡΟΔΙΑΤΡΟΦΙΚΗΣ ΣΥΜΠΡΑΞΗΣ.\nΠροηγούμενο άρθροΝέα επιδείνωση του καιρού – Που θα «χτυπήσει» η κακοκαιρία τις επόμενες ώρες\nΕπόμενο άρθροΚωνσταντίνος Μίχαλος: «Έχει δημιουργηθεί θετικό κλίμα στην αγορά»\nΚορονοϊός: Η γεωγραφική κατανομή των 1383 νέων κρουσμάτων (05.12.2020)


ΜΑΚΕΔΟΝΊΑ ΠΑΛΛΆΣ ΘΕΣΣΑΛΟΝΊΚΗ - Θεσσαλονίκη, Ελλάδα\nΤο Μακεδονία Παλλάς είναι ένα φιλόξενο ξενοδοχείο που προσφέρει θέα σε Η Αψίδα του Γαλερίου, Ναός του Αγίου Νικολάου του Ορφανού και Μνημείο Γρηγόρη Λαμπράκη και διαθέτει εξέδρα στον ήλιο, πισίνα και καζίνο. Αυτό το ξενοδοχείο σε μεσογειακό στιλ άνοιξε το 1972 και ανακαινίστηκε πλήρως το 2008.\nΤο ξενοδοχείο χάρη στην εκλεκτή τοποθεσία του προσφέρει εύκολη πρόσβαση σε μουσεία, πύργο και μνημεία. Το ξενοδοχείο είναι σε απόσταση 3 χλμ από το κέντρο της Θεσσαλονίκης.\nΑυτό το ξενοδοχείο βρίσκεται σε καλλιτεχνική περιοχή κοντά σε εκθεσιακά κέντρα και εμπορικές εκθέσεις.\nΤο Μακεδονία Παλλάς Ξενοδοχείο προσφέρει δωμάτια με κομψή εσωτερική διακόσμηση, θυρίδα ασφαλείας, ξεχωριστή τουαλέτα, θέρμανση, βάση σύνδεσης για iPod και δορυφορική τηλεόραση. Μερικά δωμάτια έχουν υπέροχη θέα σε Thermaikos Κόλπος. Όλα τα δωμάτια έχουν παρκέ και κόκκινα έπιπλα επίπλωση.\nΟι επισκέπτες θα απολαύσουν ειδικά πιάτα ασιατικής κουζίνας στο παραδοσιακό εστιατόριο. Το ξενοδοχείο καλεί τους επισκέπτες στο Lounge μπαρ να χαλαρώσουν με ένα ποτό.\nΤο Μακεδονία Παλλάς Ξενοδοχείο προσφέρει αίθουσα συνεδριάσεων, οθόνες προβολής και παροχές για συμπόσιο για επιχειρηματίες.\nΤο Μακεδονία Παλλάς Ξενοδοχείο επίσης διαθέτει κέντρο ευεξίας και σάουνα καθώς και γυμναστήριο και κέντρο φίτνες.